qundao/data-zh-poetry huggingface dataset:
登岭·其二
作者：潘牥
朝代：宋

黄茅连远近，不见一人行。
信步未知险，回头方可惊。
路由高顶过，云在半腰生。
落日无栖止，飘飘自问程。
登嶺·其一
作者：潘牥
朝代：宋

纔登西嶺路，詩思便能清。
棧道雲間沒，籃輿壁上行。
遥山時見虎，深谷夏聞鶑。
咫尺名山寺，猶分兩日程。
登嶺·其二
作者：潘牥
朝代：宋

黄茅連遠近，不見一人行。
信步未知險，回頭方可驚。
路由高頂過，雲在半腰生。
落日無棲止，飄飄自問程。
百舌
作者：潘牥
朝代：宋

問渠得似山間日，猶自筠籠叫不停。
我亦多言私自省，再三守口要如瓶。
百舌
作者：潘牥
朝代：宋
体裁：七言绝句

问渠得似山间日，犹自筠笼叫不停。我亦多言私自省，再三守口要如瓶。
相士
作者：潘牥
朝代：宋

女娲抟土费工夫，个个生来个个粗。有底终须还富贵，无时换不得头颅。若还非我安知我，莫道今吾非故吾。也要终南分一半，麻衣还肯点头无。
相士
作者：潘牥
朝代：宋

女娲抟土费工夫，箇箇生来箇箇麤。
有底终须还富贵，无时换不得头颅。
若还非我安知我，莫道今吾非故吾。
也要终南分一半，麻衣还肯点头无。
相士
作者：潘牥
朝代：宋

女媧摶土費工夫，箇箇生來箇箇麤。
有底終須還富貴，無時換不得頭顱。
若還非我安知我，莫道今吾非故吾。
也要終南分一半，麻衣還肯點頭無。
緋桃
作者：潘牥
朝代：宋

一枝纔破便精神，直是猩猩血染成。
休逐東風貪結子，玉環早已妒傾城。
绯桃
作者：潘牥
朝代：宋

一枝才破便精神，直是猩猩血染成。
休逐东风贪结子，玉环上已妒倾城。
绯桃
作者：潘牥
朝代：宋

一枝才破便精神，直是猩猩血染成。休逐东风贪结子，玉环早已妒倾城。
绯桃
作者：潘牥
朝代：宋

一枝纔破便精神，直是猩猩血染成。
休逐东风贪结子，玉环早已妒倾城。
芙蓉
作者：潘牥
朝代：宋

为惜艳阳妆，新枝不肯长。绿深秋后雨，红坼夜来霜。偏间垂杨畔，多临古岸傍。年年根蒂在，开谢未渠央。
芙蓉
作者：潘牥
朝代：宋

为惜艷阳妆，新枝不肯长。
绿深秋后雨，红坼夜来霜。
偏间垂杨畔，多临古岸傍。
年年根蒂在，开谢未渠央。
芙蓉
作者：潘牥
朝代：宋

爲惜艷陽妝，新枝不肯長。
綠深秋後雨，紅坼夜來霜。
偏間垂楊畔，多臨古岸傍。
年年根蒂在，開謝未渠央。
英烈夫人
作者：潘牥
朝代：宋

淮海艳姬毛惜惜，蛾眉有此万人英。恨无匕首学秦女，向使裹头真杲卿。玉骨花颜城下土，冰魂雪魄史间名。古今无限要金者，歌舞筵中过一生。
英烈夫人
作者：潘牥
朝代：宋

淮海艷姬毛惜惜，蛾眉有此万人英。
恨无匕首学秦女，向使裹头真杲卿。
玉骨花颜城下土，冰魂雪魄史间名。
古今无限要金者，歌舞筵中过一生。
英烈夫人
作者：潘牥
朝代：宋

淮海艷姬毛惜惜，蛾眉有此萬人英。
恨無匕首學秦女，向使裹頭真杲卿。
玉骨花顔城下土，冰魂雪魄史間名。
古今無限要金者，歌舞筵中過一生。
茶
作者：潘牥
朝代：宋

透屋松风蟹眼汤，野人纱帽自煎尝。谏议不分三道印，赵州剩借一瓯香。瑞草如梅早占春，谁将龙凤付仙人。烹来盏内花犹白，浇出胸中不语尘。
茶·其一
作者：潘牥
朝代：宋

透屋松風蠏眼湯，野人紗帽自煎嘗。
諫議不分三道印，趙州剩借一甌香。
茶·其一
作者：潘牥
朝代：宋

透屋松风蟹眼汤，野人纱帽自煎尝。谏议不分三道印，赵州剩借一瓯香。
茶·其一
作者：潘牥
朝代：宋

透屋松风蠏眼汤，野人纱帽自煎尝。
谏议不分三道印，赵州剩借一瓯香。
茶·其三
作者：潘牥
朝代：宋

豕腹中空暗浪惊，羊肠旋复绕车声。才看云脚如丝动，便觉诗脾作雪清。曲糵无功将退舍，蘼芜何罪亦遭烹。傍人莫讶能句赋，窗下观书眼倍明。
茶·其三
作者：潘牥
朝代：宋

豕腹中空暗浪惊，羊肠旋复绕车声。才看云脚如丝动，便觉诗脾作雪清。曲糵无功将退舍，蘼芜何罪亦遭烹。傍人莫讶能句赋，窗下观书眼倍明。不因将军打门惊，瓦釜何从得此声。谁道枯肠三椀怯，能令俗骨一生清。鸿渐绝怕膏新绝，党进那知雪水烹。从此客来真水厄，吾方正酒学泉明。
茶·其三
作者：潘牥
朝代：宋

豕腹中空暗浪惊，羊肠旋復绕车声。
纔看云脚如丝动，便觉诗脾作雪清。
曲糵无功将退舍，蘼芜何罪亦遭烹。
傍人莫讶能句赋，窗下观书眼倍明。
茶·其三
作者：潘牥
朝代：宋

豕腹中空暗浪驚，羊腸旋復繞車聲。
纔看雲脚如絲動，便覺詩脾作雪清。
麴糵無功將退舍，蘼蕪何罪亦遭烹。
傍人莫訝能句賦，窗下觀書眼倍明。
茶·其二
作者：潘牥
朝代：宋

瑞草如梅早占春，誰將龍鳳付仙人。
烹來盞內花猶白，澆出胸中不語塵。
茶·其二
作者：潘牥
朝代：宋
体裁：七言绝句

瑞草如梅早占春，谁将龙凤付仙人。烹来盏内花犹白，浇出胸中不语尘。
茶·其四
作者：潘牥
朝代：宋

不因将军打门惊，瓦釜何从得此声。谁道枯肠三椀怯，能令俗骨一生清。鸿渐绝怕膏新绝，党进那知雪水烹。从此客来真水厄，吾方正酒学泉明。
茶·其四
作者：潘牥
朝代：宋
体裁：七言律诗

不因将军打门惊，瓦釜何从得此声。谁道枯肠三碗怯，能令俗骨一生清。鸿渐绝怕膏新绝，党进那知雪水烹。从此客来真水厄，吾方正酒学泉明。
茶·其四
作者：潘牥
朝代：宋

不因將軍打門驚，瓦釜何從得此聲。
誰道枯腸三椀怯，能令俗骨一生清。
鴻漸絕怕膏新絕，党進那知雪水烹。
從此客來真水厄，吾方正酒學泉明。
菊花
作者：潘牥
朝代：宋
体裁：七言绝句

露叶霜枝矮作团，淡黄残绿故瓓珊。柴门尽日无人到，独自栽花独自看。
菊花
作者：潘牥
朝代：宋

露葉霜枝矮作團，淡黄殘綠故瓓珊。
柴門盡日無人到，獨自栽花獨自看。
落梅
作者：潘牥
朝代：宋

一夜風吹恐不禁，曉來冷落已駸駸。
忍看病鶴和苔啄，空遣饑蜂繞竹尋。
稚子躊躇看不掃，老夫索莫坐微吟。
窗前最是關情處，拾片殷勤嗅掌心。
落梅
作者：潘牥
朝代：宋
体裁：七言律诗

一夜风吹恐不禁，晓来冷落已骎骎。忍看病鹤和苔啄，空遣饥蜂绕竹寻。稚子踌躇看不扫，老夫索莫坐微吟。窗前最是关情处，拾片殷勤嗅掌心。
落梅
作者：潘牥
朝代：宋

一夜风吹恐不禁，晓来冷落已骎骎。
忍看病鹤和苔啄，空遣饥蜂绕竹寻。
稚子踌躇看不扫，老夫索莫坐微吟。
窗前最是关情处，拾片殷嗅掌心。
蘭花·其一
作者：潘牥
朝代：宋

長身大葉聳叢叢，生處雖殊臭味同。
全带安期溪澗碧，微偷勾漏箭砂紅。
聞名久向騷經內，識面翻從要服中。
等是海山閑草木，東皇一顧便春風。
蘭花·其二
作者：潘牥
朝代：宋

聞說吾家又一種，移來遠自劍津灣。
葉如壯士衝冠髮，花带癯仙辟穀顔。
行輩合推梅以上，交游多在菊之間。
平生我亦好修者，乞取幽蘭鎮小山。
虎丘分韵得落字
作者：潘牥
朝代：宋
体裁：古风

急雨成快晴，晚日射□薄。院静辘轳声，崖古枇杷落。澄泓有潜鳞，寥廓无归鹤。明年当挂冠，吾志在丘壑。
虎丘分韻得落字
作者：潘牥
朝代：宋

急雨成快晴，晚日射□薄。
院靜轆轤聲，崖古枇杷落。
澄泓有潛鱗，寥廓無歸鶴。
明年當掛冠，吾志在丘壑。
蜂
作者：潘牥
朝代：宋
体裁：七言律诗

今岁分成第几房，刳松为屋蜜为粮。门临花圃身长逸，架近松窗蜡渐香。长日去凭双翅远，有时淡染半腰黄。西园风雨无堪采，待得天晴出未忙。
蜂
作者：潘牥
朝代：宋

今歲分成第幾房，刳松爲屋蜜爲糧。
門臨花圃身長逸，架近松窗蠟漸香。
長日去憑雙翅遠，有時淡染半腰黄。
西園風雨無堪采，待得天晴出未忙。
蝉
作者：潘牥
朝代：宋

秋事遽如许，空山夜已蝉。
多吟清露底，偏傍竹篱边。
翼似霜余叶，声如雨后泉。
儿曹读书罢，贪听不成眠。
蝉
作者：潘牥
朝代：宋

秋事遽如许，空山夜已蝉。多吟清露底，偏傍竹篱边。翼似霜馀叶，声如雨后泉。儿曹读书罢，贪听不成眠。
蟬
作者：潘牥
朝代：宋

秋事遽如許，空山夜已蟬。
多吟清露底，偏傍竹籬邊。
翼似霜餘葉，聲如雨後泉。
兒曹讀書罷，貪聽不成眠。
謝林簿遺廬阜茶芽·其一
作者：潘牥
朝代：宋

誰採匡廬紫玉芽，二千里路到吾家。
磚爐石銚自烹喫，清落詩脾作雪花。
謝林簿遺廬阜茶芽·其二
作者：潘牥
朝代：宋

向來皇祐最升平，民識犁鋤不識兵。
茶向此時還有錄，令人長羨蔡端明。
讀道書·其一
作者：潘牥
朝代：宋

道人掃灑一間房，紙帳梅花滋味長。
清曉起來無箇事，爐香端簡面虛皇。
讀道書·其二
作者：潘牥
朝代：宋

道人清曉炷爐薰，嵐重衣巾濕露痕。
課罷楞嚴經一卷，小窗徙倚候啼猿。
读道书
作者：潘牥
朝代：宋

道人扫洒一间房，纸帐梅花滋味长。清晓起来无个事，炉香端简面虚皇。道人清晓炷炉薰，岚重衣巾湿露痕。课罢楞严经一卷，小窗徙倚候啼猿。
读道书·其一
作者：潘牥
朝代：宋

道人扫洒一间房，纸帐梅花滋味长。清晓起来无个事，炉香端简面虚皇。
读道书·其一
作者：潘牥
朝代：宋

道人扫洒一间房，纸帐梅花滋味长。
清晓起来无箇事，炉香端简面虚皇。
读道书·其二
作者：潘牥
朝代：宋

道人清晓炷炉熏，岚重衣巾湿露痕。
课罢楞严经一卷，小窗徙倚候啼猿。
读道书·其二
作者：潘牥
朝代：宋

道人清晓炷炉薰，岚重衣巾湿露痕。课罢楞严经一卷，小窗徙倚候啼猿。
谢林簿遗庐阜茶芽
作者：潘牥
朝代：宋

谁采匡庐紫玉芽，二千里路到吾家。砖炉石铫自烹吃，清落诗脾作雪花。向来皇祐最升平，民识犁锄不识兵。茶向此时还有录，令人长羡蔡端明。
谢林簿遗庐阜茶芽·其一
作者：潘牥
朝代：宋
体裁：七言绝句

谁采匡庐紫玉芽，二千里路到吾家。砖炉石铫自烹吃，清落诗脾作雪花。
谢林簿遗庐阜茶芽·其二
作者：潘牥
朝代：宋

向来皇佑最升平，民识犁锄不识兵。
茶向此时还有录，令人长羡蔡端明。
谢林簿遗庐阜茶芽·其二
作者：潘牥
朝代：宋

向来皇祐最升平，民识犁锄不识兵。茶向此时还有录，令人长羡蔡端明。
道士造箓
作者：潘牥
朝代：宋

不见东山谢紫虚，时时独自捻吟须。
常凭香案监抄箓，时点朱砂为订符。
日里惯曾参宝语，夜深梦必入清都。
此心却恐多君事，废了工夫火一铢。
道士造箓
作者：潘牥
朝代：宋

不见东山谢紫虚，时时独自捻吟鬚。
常凭香案监抄箓，时点朱砂为订符。
日裏惯曾参宝语，夜深梦必入清都。
此心却恐多君事，废了工夫火一铢。
道士造箓
作者：潘牥
朝代：宋

不见东山谢紫虚，时时独自撚吟须。常凭香案监抄箓，时点朱砂为订符。日里惯曾参宝语，夜深梦必入清都。此心却恐多君事，废了工夫火一铢。
道士造籙
作者：潘牥
朝代：宋

不見東山謝紫虛，時時獨自撚吟鬚。
常憑香案監抄籙，時點朱砂爲訂符。
日裏慣曾參寶語，夜深夢必入清都。
此心却恐多君事，廢了工夫火一銖。
遣人取紫岩剑兰
作者：潘牥
朝代：宋
体裁：七言律诗

万里鲸波一苇航，坐移楚畹置吾傍。叶侵海气三分瘦，花比家山一样香。灌溉预先收露水，栽培偏爱近朝阳。莫教晚节侪萧艾，我欲归来结佩囊。
遣人取紫巖劍蘭
作者：潘牥
朝代：宋

萬里鯨波一葦航，坐移楚畹置吾傍。
葉侵海氣三分瘦，花比家山一樣香。
灌溉預先收露水，栽培偏愛近朝陽。
莫教晚節儕蕭艾，我欲歸來結佩囊。
郊行
作者：潘牥
朝代：宋

山色今朝改，溪流昨夜添。数荷红贴水，一笋绿平檐。处处闻缫轴，时时见酒帘。买香諠岳庙，翁媪亦祈签。衰病逢行健，归途未寂寥。晚山青泼眼，早稻绿平腰。林旧藏僧寺，溪新架石桥。松阴田舍古，小立听鸣蜩。拟欲寻诗取次行，东风放出十分晴。花时酒旆家家有，蚕月缫车处处鸣。乍可腰镰从父老，何能手板事公卿。他年若述逸民传，万一中问有姓名。
郊行·其一
作者：潘牥
朝代：宋

山色今朝改，溪流昨夜添。数荷红贴水，一笋绿平檐。处处闻缫轴，时时见酒帘。买香諠岳庙，翁媪亦祈签。
郊行·其一
作者：潘牥
朝代：宋

山色今朝改，溪流昨夜添。
数荷红贴水，一笋绿平檐。
处处闻缫轴，时时见酒帘。
买香諠岳庙，翁媪亦祈籤。
郊行·其一
作者：潘牥
朝代：宋

山色今朝改，溪流昨夜添。
數荷紅貼水，一笋綠平簷。
處處聞繅軸，時時見酒帘。
買香諠岳廟，翁媼亦祈籤。
郊行·其三
作者：潘牥
朝代：宋
体裁：七言律诗

拟欲寻诗取次行，东风放出十分晴。花时酒旆家家有，蚕月缫车处处鸣。乍可腰镰从父老，何能手板事公卿。他年若述逸民传，万一中问有姓名。
郊行·其三
作者：潘牥
朝代：宋

擬欲尋詩取次行，東風放出十分晴。
花時酒旆家家有，蠶月繅車處處鳴。
乍可腰鐮從父老，何能手板事公卿。
他年若述逸民傳，萬一中問有姓名。
郊行·其二
作者：潘牥
朝代：宋
体裁：五言律诗

衰病逢行健，归途未寂寥。晚山青泼眼，早稻绿平腰。林旧藏僧寺，溪新架石桥。松阴田舍古，小立听鸣蜩。
郊行·其二
作者：潘牥
朝代：宋

衰病逢行健，歸途未寂寥。
晚山青潑眼，早稻綠平腰。
林舊藏僧寺，溪新架石橋。
松陰田舍古，小立聽鳴蜩。
郊行·其四
作者：潘牥
朝代：宋

野店柴門傍水開，憑欄漱罷一裴回。
雲來嶺表商量雨，峯繞溪灣物色梅。
郊行·其四
作者：潘牥
朝代：宋

野店柴门傍水开，凭栏漱罢一裴回。
云来岭表商量雨，峯绕溪湾物色梅。
郊行·其四
作者：潘牥
朝代：宋

野店柴门傍水开，凭栏漱罢一裴回。云来岭表商量雨，峰绕溪湾物色梅。
郊行雨
作者：潘牥
朝代：宋

出郭忽数里，雨余秋意偏。
远山青入雾，野水白平田。
鹭立斜阳去，牛依古树眠。
不辞泥泞极，即此是丰年。
郊行雨
作者：潘牥
朝代：宋

出郭忽数里，雨馀秋意偏。远山青入雾，野水白平田。鹭立斜阳去，牛依古树眠。不辞泥泞极，即此是丰年。
郊行雨
作者：潘牥
朝代：宋

出郭忽數里，雨餘秋意偏。
遠山青入霧，野水白平田。
鷺立斜陽去，牛依古樹眠。
不辭泥濘極，即此是豐年。
醫士
作者：潘牥
朝代：宋

聞君妙得醫王訣，我病勞君指下求。
天與一般愚直性，不知何劑可能瘳。
重九
作者：潘牥
朝代：宋

才说登山病便苏，老身健得似于菟。一丝白处潮来往，数点青边山有无。厌胜诗穷多插菊，驱魔酒恶细看萸。龙山落帽方真乐，孙盛汝非柏氏图。
重九
作者：潘牥
朝代：宋

才说登山病便苏，老身健得似於菟。
一丝白处潮来往，数点青边山有无。
厌胜诗穷多插菊，驱魔酒恶细看萸。
龙山落帽方真乐，孙盛汝非柏氏图。
重九
作者：潘牥
朝代：宋

纔說登山病便蘇，老身健得似於菟。
一絲白處潮來往，數點青邊山有無。
厭勝詩窮多插菊，驅魔酒惡細看萸。
龍山落帽方真樂，孫盛汝非柏氏圖。
重九
作者：潘牥
朝代：宋

纔说登山病便苏，老身健得似于菟。
一丝白处潮来往，数点青边山有无。
厌胜诗穷多插菊，驱魔酒恶细看萸。
龙山落帽方真乐，孙盛汝非柏氏图。
除夜
作者：潘牥
朝代：宋
体裁：七言律诗

屈指头颅三十一，年时又见煮酴酥。平生自谓妄男子，未死谁甘贱丈夫。欢逐儿童烧竹爆，自拈秃笔写桃符。梅花一笑须相领，莫道今吾非故吾。
除夜
作者：潘牥
朝代：宋

屈指頭顱三十一，年時又見煮酴酥。
平生自謂妄男子，未死誰甘賤丈夫。
歡逐兒童燒竹爆，自拈禿筆寫桃符。
梅花一笑須相領，莫道今吾非故吾。
雪
作者：潘牥
朝代：宋

薄暮风吹一片云，可人滕六张吾军。铺匀世界能平等，补住梅花得十分。但使一天长玉色，何须双手裂龟纹。时清果亦多廉叟，委地珠玑若不闻。薄暮檐牙雨跳珠，儿童指似雪先驱。初闻竹上来能密，旋觉梅梢重欲扶。北地多应三丈许，南州近亦十年无。此间断缚吴元济，看踏银沙入献俘。
雪·其一
作者：潘牥
朝代：宋

薄暮風吹一片雲，可人滕六張吾軍。
鋪勻世界能平等，補住梅花得十分。
但使一天長玉色，何須雙手裂龜紋。
時清果亦多廉叟，委地珠璣若不聞。
雪·其一
作者：潘牥
朝代：宋
体裁：七言律诗

薄暮风吹一片云，可人滕六张吾军。铺匀世界能平等，补住梅花得十分。但使一天长玉色，何须双手裂龟纹。时清果亦多廉叟，委地珠玑若不闻。
雪·其二
作者：潘牥
朝代：宋
体裁：七言律诗

薄暮檐牙雨跳珠，儿童指似雪先驱。初闻竹上来能密，旋觉梅梢重欲扶。北地多应三丈许，南州近亦十年无。此间断缚吴元济，看踏银沙入献俘。
雪·其二
作者：潘牥
朝代：宋

薄暮簷牙雨跳珠，兒童指似雪先驅。
初聞竹上來能密，旋覺梅梢重欲扶。
北地多應三丈許，南州近亦十年無。
此間斷縛吳元濟，看踏銀沙入獻俘。
雪中听绵州邓道士琴
作者：潘牥
朝代：宋
体裁：五言律诗

黄冠家万里，忽此动瑶琴。岁暮多风雪，天涯少信音。凄凉当日事，寂寞此时心。我醉君休去，蒲团共夜深。
雪中聽緜州鄧道士琴
作者：潘牥
朝代：宋

黄冠家萬里，忽此動瑶琴。
歲暮多風雪，天涯少信音。
淒涼當日事，寂寞此時心。
我醉君休去，蒲團共夜深。
雷鳴不雨·其一
作者：潘牥
朝代：宋

海激天翻電雹真，蒼枝十丈擘爲薪。
須臾龍卷他山去，誤殺田頭望雨人。
雷鳴不雨·其二
作者：潘牥
朝代：宋

樵子俄從問路回，因言溪谷響如雷。
分明雨怕城中去，只隔前峯不過來。
雷鸣不雨
作者：潘牥
朝代：宋

樵子俄从问路回，因言溪谷响如雷。
分明雨怕城中去，只隔前峰不过来。
雷鸣不雨·其一
作者：潘牥
朝代：宋
体裁：七言绝句

海激天翻电雹真，苍枝十丈擘为薪。须臾龙卷他山去，误杀田头望雨人。
雷鸣不雨·其二
作者：潘牥
朝代：宋

樵子俄从问路回，因言溪谷响如雷。
分明雨怕城中去，只隔前峯不过来。
題嶽麓寺道鄉臺
作者：潘牥
朝代：宋

坡仙不謫黄，黄應無雪堂。
道鄉不如新，此臺無道鄉。
青山非其人，山靈能頡頏。
一落名勝手，境與人俱香。
悲吟倚空寂，臨眺生慨慷。
道鄉不可作，承君不可忘。
題新塗何宏甫江村
作者：潘牥
朝代：宋

近郭畏囂塵，移居在水濱。
江山千古意，松竹四時春。
賓客門無禁，詩書筆有神。
何郎好心事，鷗鷺亦相親。
題陳圖南鼾睡圖
作者：潘牥
朝代：宋

甲馬營中紫氣高，屬豬人已著黄袍。
此回天下都無事，可是山中睡得牢。
题岳麓寺道乡台
作者：潘牥
朝代：宋
体裁：古风

坡仙不谪黄，黄应无雪堂。道乡不如新，此台无道乡。青山非其人，山灵能颉颃。一落名胜手，境与人俱香。悲吟倚空寂，临眺生慨慷。道乡不可作，承君不可忘。
题岳麓寺道乡台
作者：潘牥
朝代：宋

坡仙不谪黄，黄应无雪堂。
道乡不如新，此台无道乡。
青山非其人，山灵能颉颃。
一落名胜手，境与人俱香。
悲吟倚空寂，临眺生概慷。
道乡不可作，承君不可忘。
题陈图南鼾睡图
作者：潘牥
朝代：宋

甲马营中紫气高，属猪人已着黄袍。
此回天下都无事，可是山中睡得牢。
题陈图南鼾睡图
作者：潘牥
朝代：宋

甲马营中紫气高，属猪人已著黄袍。
此回天下地无事，可是山中睡得牢。
题陈图南鼾睡图
作者：潘牥
朝代：宋

甲马营中紫气高，属猪人已著黄袍。此回天下都无事，可是山中睡得牢。
鵲·曬翅
作者：潘牥
朝代：宋

揀盡南枝與北枝，風吹霜竹葉還稀。
旁人憂喜非吾事，且自梳翎向落暉。
鵲·肥沙
作者：潘牥
朝代：宋

石坡泥淺無蟲蚓，小竹纔高一尺餘。
獨自行行無可啄，低頭努觜欲何如。
鹊·晒翅
作者：潘牥
朝代：宋
体裁：七言绝句

拣尽南枝与北枝，风吹霜竹叶还稀。旁人忧喜非吾事，且自梳翎向落晖。
鹊·肥沙
作者：潘牥
朝代：宋

石坡泥浅无虫蚓，小竹才高一尺余。
独自行行无可啄，低头努觜欲可如。
鹊·肥沙
作者：潘牥
朝代：宋

石坡泥浅无虫蚓，小竹才高一尺馀。独自行行无可啄，低头努觜欲何如。
鹊·肥沙
作者：潘牥
朝代：宋

石坡泥浅无虫蚓，小竹纔高一尺余。
独自行行无可啄，低头努觜欲何如。
初至庄舍
作者：潘献可
朝代：宋

鹭立汀沙晚，牛眠径草深。黄花浮荇带，红叶下枫林。客路溪中断，柴门水半侵。一廛收岁晚，聊复此幽寻。
初至庄舍
作者：潘献可
朝代：宋

鹭立汀沙晚，牛眠径草深。
黄花浮荇带，红叶下枫林。
客路溪中断，柴门水半侵。
一廛收岁晚，聊復此幽寻。
四月十八日之桐川
作者：潘献可
朝代：宋
体裁：五言律诗

白鸟苍烟外，黄鹂绿树间。雨晴初有路，云薄不藏山。村酒成孤酌，征鞍厌独攀。日长人自倦，更觉马蹄悭。
固城怀归
作者：潘献可
朝代：宋
体裁：五言律诗

税驾蚕将老，旋车燕欲归。人情秋思薄，酒力晚风微。青鬓愁边改，丹心老去违。吾庐元不远，望断白云飞。
宁川道中
作者：潘献可
朝代：宋

十日为山客，今朝问水程。
沙横疑港断，滩迅觉舟轻。
远近村舂合，高低渔火明。
回头忽苍莽，一望一伤情。
寓舍偶题
作者：潘献可
朝代：宋
体裁：五言律诗

习懒身无用，幽偏性所欣。校书随马队，临帖爱鹅群。公子悲春草，佳人隔暮云。北山归计决，未信有移文。
山楼枕上
作者：潘献可
朝代：宋

山近寒偏早，愁多睡不浓。
鸦啼半夜月，鹤唳五更风。
晓接残灯裏，吟成落叶中。
尘埃今已厌，懒听上方钟。
春晚三客同出郊归途甚醉
作者：潘献可
朝代：宋
体裁：五言律诗

寻友逢三益，追欢且一时。买鱼呼野艇，沽酒认村旗。暂觉行歌乐，何妨醉舞僛。牧儿休骇愕，横笛且须吹。
初至莊舍
作者：潘獻可
朝代：宋

鷺立汀沙晚，牛眠徑草深。
黄花浮荇带，紅葉下楓林。
客路溪中斷，柴門水半侵。
一廛收歲晚，聊復此幽尋。
四月十八日之桐川
作者：潘獻可
朝代：宋

白鳥蒼烟外，黄鸝綠樹間。
雨晴初有路，雲薄不藏山。
村酒成孤酌，征鞍厭獨攀。
日長人自倦，更覺馬蹄慳。
固城懷歸
作者：潘獻可
朝代：宋

稅駕蠶將老，旋車燕欲歸。
人情秋思薄，酒力晚風微。
青鬢愁邊改，丹心老去違。
吾廬元不遠，望斷白雲飛。
寓舍偶題
作者：潘獻可
朝代：宋

習嬾身無用，幽偏性所欣。
校書隨馬隊，臨帖愛鵝群。
公子悲春草，佳人隔暮雲。
北山歸計决，未信有移文。
寧川道中
作者：潘獻可
朝代：宋

十日爲山客，今朝問水程。
沙橫疑港斷，灘迅覺舟輕。
遠近村舂合，高低漁火明。
回頭忽蒼莽，一望一傷情。
山樓枕上
作者：潘獻可
朝代：宋

山近寒偏早，愁多睡不濃。
鴉啼半夜月，鶴唳五更風。
曉接殘燈裏，吟成落葉中。
塵埃今已厭，懶聽上方鍾。
春晚三客同出郊歸途甚醉
作者：潘獻可
朝代：宋

尋友逢三益，追歡且一時。
買魚呼野艇，沽酒認村旗。
暫覺行歌樂，何妨醉舞僛。
牧兒休駭愕，橫笛且須吹。
端居
作者：潘獻可
朝代：宋

竹院秋逾靜，柴門晝不開。
病先携老去，懶漸逐衰來。
莫遣新緣結，都將舊念灰。
川魚與雲鳥，從此莫驚猜。
丈亭
作者：潘玙
朝代：宋
体裁：五言律诗

今古此行路，往来无了期。荒亭尘压旁，废庙土侵碑。日落空江暮，山遥去鸟迟。待潮潮未长，沽醉且吟诗。
东吴府佥见山觅酒
作者：潘玙
朝代：宋
体裁：七言绝句

火龙走日烁炎天，久渴羁肠拟吸川。见说蓝桥风月好，愿分清致到吟边。
九里松路上
作者：潘玙
朝代：宋
体裁：五言律诗

联骑松边路，天将晓色分。涧鸣泉溅石，山暗树栖云。诗梦迎风醒，钟声想寺闻。只嫌搅清思，乌鹊噪纷纷。
书兰莫德全壁
作者：潘玙
朝代：宋
体裁：七言绝句

谁谓居廛身未清，在家心似出家僧。铜壶惯买梅花插，相对无言悟小乘。
书寓居壁
作者：潘玙
朝代：宋
体裁：五言律诗

家枕官河住，楼闲春已深。水风清燕语，帘日碎桐阴。煮茗降书困，焚香启道心。浮云轻富贵，城市即山林。
书红尘兰若吟卷
作者：潘玙
朝代：宋
体裁：七言绝句

家住东风花柳边，客来试茗学谈禅。有时病酒关门睡，梦到维摩丈室前。
书道者庵
作者：潘玙
朝代：宋

心与道相安，幽居远市廛。分花栽别圃，煮茗试新泉。地僻全成隐，身闲半是仙。金丹非易鍊，此法向谁传。
书道者庵
作者：潘玙
朝代：宋

心与道相安，幽居远市廛。
分花栽别圃，煮茗试新泉。
地僻全成隠，身闲半是仙。
金丹非易炼，此法向谁传。
休倚楼
作者：潘玙
朝代：宋
体裁：七言绝句

碧天如水片云收，雁雁西风字字秋。江上有楼休独倚，夕阳衰草几多愁。
倚栏
作者：潘玙
朝代：宋
体裁：五言律诗

酒醒思往事，搔首倚危栏。夜静风鸣树，天凉月满山。客情怜去燕，秋思入幽兰。抚剑发长啸，此身空自闲。
停鞍
作者：潘玙
朝代：宋

古驿晚停鞍，西风客帽寒。山昏云气湿，秋老叶声乾。昔为作诗苦，今嗟行路难。铃音边报急，醉里亦眉攒。
停鞍
作者：潘玙
朝代：宋

古驿晚停鞍，西风客帽寒。
山昏云气湿，秋老叶声干。
昔为作诗苦，今嗟行路难。
铃音边报急，醉裏亦眉攒。
冷泉亭和贾秋壑韵
作者：潘玙
朝代：宋
体裁：五言律诗

重到古招提，青松旧□围。泉声流涧远，亭影带云微。小雨随风去，残花逐絮飞。白猿呼不应，人世几斜晖。
华藏云海亭
作者：潘玙
朝代：宋
体裁：七言律诗

一亭突兀出湖边，惯与渔翁系钓舡。吴越兴亡今已矣，山川流峙只依然。诗情空寄千年恨，眼力谁穷万里天。独有缁郎闲似我，却于鸥鹭结清缘。
华藏云海亭
作者：潘玙
朝代：宋

一亭突兀出湖边，惯与渔翁系钓船。吴越兴亡今已矣，山川流峙只依然。诗情空寄千年恨，眼力谁穷万里天。独有缁郎闲似我，却于鸥鹭结清缘。
华藏云海亭
作者：潘玙
朝代：宋

一亭突兀出湖边，惯与渔翁繫钓舡。
吴越兴亡今已矣，山川流峙只依然。
诗情空寄千年恨，眼力谁穷万里天。
独有缁郎闲似我，却于鸥鹭结清缘。
听子规有感
作者：潘玙
朝代：宋
体裁：五言律诗

客边听子规，忍见百花飞。唤得春先去，如何汝未归。蜀山仍旧在，世事觉今非。只合三缄口，空林伴夕晖。
听弹归去来辞
作者：潘玙
朝代：宋
体裁：七言绝句

渊明昔赋归去辞，后世寄声焦桐丝。先生弹罢和者谁，春山花落啼子规。
听雁有感
作者：潘玙
朝代：宋
体裁：五言律诗

怕听云间雁，新愁上客眉。尖风欺破褐，落日迫残棋。菊老休赊酒，梅开又费诗。鸰原千里隔，谁与话心期。
和潮韵
作者：潘玙
朝代：宋

海若驱车到浙江，西风吹起水云乡。
雷轰万鼓不成雨，雪驾千峯祇荐凉。
犀手谩持吴弩射，貂珰空走伍祠香。
登楼且作川鲸饮，总付兴亡与夕阳。
和潮韵
作者：潘玙
朝代：宋

海若驱车到浙江，西风吹起水云乡。雷轰万鼓不成雨，雪驾千峰祇荐凉。犀手谩持吴弩射，貂珰空走伍祠香。登楼且作川鲸饮，总付兴亡与夕阳。
嘲杜鹃
作者：潘玙
朝代：宋
体裁：七言绝句

把握年光属大钧，花开花落不由春。杜鹃若是知机早，归去何须苦劝人。
嘲雁
作者：潘玙
朝代：宋
体裁：七言律诗

羽族无如尔列行，于时底事较炎凉。应嫌塞北多风雪，却向江南恋稻粱。春到但知归计急，火明不料祸机藏。自从寄了苏卿信，此后传书竟渺茫。
四圣观御园海棠花
作者：潘玙
朝代：宋
体裁：七言绝句

燕子来时春政好，御园剩拆海棠花。如今翠辇游观少，一片东风属道家。
客中九日
作者：潘玙
朝代：宋
体裁：五言律诗

破帽西风急，寒窗败叶飞。重阳今日是，三径几时归。檐上多黄菊，门前少白衣。吟情淡如水，一雁叫斜晖。
寄翁石龟
作者：潘玙
朝代：宋
体裁：七言律诗

惯呼风月入毫端，人作神仙以上看。天赋此清梅亦逊，地因所寓稿随刊。符分半刺于今易，诗得全名自古难。洗去淫哇追大雅，能于文海障狂澜。
寄适园朱表兄
作者：潘玙
朝代：宋

适园分袂后，又复半年馀。笑我多行役，无书话起居。溪山虽地隔，兄弟可情疏。办得归耕计，相依结小庐。
寄适园朱表兄
作者：潘玙
朝代：宋

适园分袂后，又復半年余。
笑我多行役，无书话起居。
溪山虽地隔，兄弟可情疎。
办得归耕计，相依结小庐。
寺中
作者：潘玙
朝代：宋

春深寺逾静，云伴小窗闲。
客思落花裏，鸡声疎竹间。
昼全无一事，身似坐空山。
幽意何人会，吟僧时往还。
寺中
作者：潘玙
朝代：宋

春深寺逾静，云伴小窗闲。客思落花里，鸡声疏竹间。昼全无一事，身似坐空山。幽意何人会，吟僧时往还。
小窗
作者：潘玙
朝代：宋

小小明窗瞰水开，惜花常是手亲栽。春山欲晓听莺语，社雨才晴认燕来。自涤砚砖闲试墨，笑持茗椀胜衔杯。有时细鍊推敲字，搔首斜阳立几回。
小窗
作者：潘玙
朝代：宋
体裁：七言律诗

小小明窗瞰水开，惜花常是手亲栽。春山欲晓听莺语，社雨才晴认燕来。自涤砚砖闲试墨，笑持茗碗胜衔杯。有时细鍊推敲字，搔首斜阳立几回。
小窗
作者：潘玙
朝代：宋

小小明窗瞰水开，惜花常是手亲栽。
春山欲晓听鶑语，社雨纔晴认燕来。
自涤砚砖闲试墨，笑持茗椀胜衔杯。
有时细炼推敲字，搔首斜阳立几回。
小窗即事
作者：潘玙
朝代：宋

小窗秋色静，云影弄斜阳。
山带雨余翠，菊存霜后香。
诗情多冷澹，酒态强轩昂。
近得梅为友，相看风味长。
小窗即事
作者：潘玙
朝代：宋

小窗秋色静，云影弄斜阳。山带雨馀翠，菊存霜后香。诗情多冷澹，酒态强轩昂。近得梅为友，相看风味长。
山圃梅
作者：潘玙
朝代：宋

旧种梅盈圃，山居未是贫。腊前春讯息，林下玉精神。水月西湖梦，风霜晚岁身。分明隐君子，不肯惹红尘。
山圃梅
作者：潘玙
朝代：宋

旧种梅盈圃，山居未是贫。
腊前春讯息，林下玉精神。
水月西湖梦，风霜晚岁身。
分明隠君子，不肯惹红尘。
山处
作者：潘玙
朝代：宋

浮云富贵不关心，只向闲中寄此生。山色四时仁者静，梅花万古圣之清。惯临风月搜吟趣，无复江湖梦客程。独爱邻僧常过我，一瓯茶罢事棋枰。
山处
作者：潘玙
朝代：宋

浮云富贵不关心，只向闲中寄此生。
山色四时仁者静，梅花万古圣之清。
惯临风月搜吟趣，无復江湖梦客程。
独爱邻僧常过我，一瓯茶罢事棋枰。
山居苦
作者：潘玙
朝代：宋
体裁：七言绝句

凿破碧云开牖户，花多留得春长久。种蔬种豆了生涯，心闲只与琴为友。
山馆
作者：潘玙
朝代：宋

山馆坐秋雨，风吹霁景开。夕阳明远水，落叶走空阶。白发人谁健，黄花节又催。看云动孤酌，聊以尉吟怀。
山馆
作者：潘玙
朝代：宋

山馆坐秋雨，风吹霁景开。
夕阳明远水，落叶走空阶。
白髮人谁健，黄花节又催。
看云动孤酌，聊以尉吟怀。
忆舍弟
作者：潘玙
朝代：宋
体裁：五言律诗

汝向下邳去，吾犹上国居。几番曾入梦，十月不收书。血满干戈地，尘飞盗贼墟。无人问消息，生死竟何如。
怕上楼
作者：潘玙
朝代：宋

凭高多感慨，怕上夕阳楼。
云阁四山雨，江分两岸秋。
雁来惊客意，枣熟动边愁。
醉裏看长剑，英雄志未酬。
怕上楼
作者：潘玙
朝代：宋

凭高多感慨，怕上夕阳楼。云阁四山雨，江分两岸秋。雁来惊客意，枣熟动边愁。醉里看长剑，英雄志未酬。
招信道上
作者：潘玙
朝代：宋

岁晚行人少，兵余败□多。
边风鸣晓雁，淮水浴天鹅。
昔梦所不到，今来无奈何。
翩然策归骑，烟月自渔蓑。
招信道上
作者：潘玙
朝代：宋

岁晚行人少，兵馀败□多。边风鸣晓雁，淮水浴天鹅。昔梦所不到，今来无奈何。翩然策归骑，烟月自渔蓑。
捲帘
作者：潘玙
朝代：宋
体裁：五言律诗

捲帘迎霁色，双鹊噪庭柯。时节清明过，园林绿荫多。拂鸾挥画扇，织翠试轻罗。欲困思煎茗，敲门有客过。
春花吟
作者：潘玙
朝代：宋
体裁：古风

春未来时花未觉，春欲去时花又落。莫言世事无始终，春亦于花太情薄。我今问花并问春，司花司春者何人。空中髣髴有神语，此当问之于大钧。不如再作问钧赋，赋成直上天门去。扣天乞与花长春，免使花飞怨春暮。
晚菊
作者：潘玙
朝代：宋
体裁：七言绝句

可惜重阳已过期，黄花无数绕山篱。政缘懒作趋时态，多少幽香人不知。
曹娥堰打船
作者：潘玙
朝代：宋
体裁：五言律诗

曹娥庙前路，平日几经行。浦浅舟难入，月斜潮始生。牛随堰索转，犬吠燎盆明。上得官河去，心安睡可成。
枕上闻钟
作者：潘玙
朝代：宋

酒醒残月明，攲枕听钟声。风露秋将晚，家山梦辄惊。客尘侵老鬓，官职借虚名。却羡僧无事，此心如水清。
枕上闻钟
作者：潘玙
朝代：宋

酒醒残月明，欹枕听钟声。
风露秋将晚，家山梦辄惊。
客尘侵老鬓，官职借虚名。
却羡僧无事，此心如水清。
梅花二首·其一
作者：潘玙
朝代：宋

雪中独爱此花开，莫笑花飞委绿苔。
骨裏有香吹不散，明年依旧领春回。
梅花二首·其一
作者：潘玙
朝代：宋

雪中独爱此花开，莫笑花飞委绿苔。骨里有香吹不散，明年依旧领春回。
梅花二首·其二
作者：潘玙
朝代：宋
体裁：七言律诗

冰玉丰姿夐绝尘，山林谁伴岁寒盟。腊前有雪曾相约，天下无花似此清。不待春风施造化，只嫌晚角说平生。月香水影吾家事，却被诗人掠美名。
梨山李王祠
作者：潘玙
朝代：宋

白玉楼成阅几春，今瞻祠貌俨如生。
一麾出守唐朝旧，八字封王宋爵荣。
花发梨山存故蹟，水流柘浦响清声。
传闻有祷须形梦，能使人知桂籍名。
梨山李王祠
作者：潘玙
朝代：宋

白玉楼成阅几春，今瞻祠貌俨如生。一麾出守唐朝旧，八字封王宋爵荣。花发梨山存故迹，水流柘浦响清声。传闻有祷须形梦，能使人知桂籍名。
横舟亭
作者：潘玙
朝代：宋
体裁：五言律诗

与世浮沉者，中流几失维。此舟聊寓意，之子免乘危。夜雨蓬为屋，秋风钧不丝。莫嫌长舣岸，终有济川时。
湖上寺
作者：潘玙
朝代：宋

西湖风物好，每被寺僧分。榻卧通宵月，窗开叠嶂云。天宽多境界，地静隔嚣氛。忆昔陪清话，平生所未闻。
湖上寺
作者：潘玙
朝代：宋

西湖风物好，每被寺僧分。
榻卧通宵月，窗开迭嶂云。
天宽多境界，地静隔嚣氛。
忆昔陪清话，平生所未闻。
湖居
作者：潘玙
朝代：宋
体裁：七言律诗

旋营小屋并湖滨，最喜闲身叶样轻。俗子过门令我病，好山到眼觉心清。新开白地多栽竹，怕惹红尘少入城。鱼鸟忘机自飞泳，酒边尽可助吟情。
湖舡分得行字韵
作者：潘玙
朝代：宋

三月鶑花烂熳春，寻芳谁不趁清明。
要为终日看山计，只买扁舟载酒行。
老柳半枯存古意，浮云多变类人情。
何时结屋西湖上，雨笠烟蓑寄此生。
湖船分得行字韵
作者：潘玙
朝代：宋
体裁：七言律诗

三月莺花烂熳春，寻芳谁不趁清明。要为终日看山计，只买扁舟载酒行。老柳半枯存古意，浮云多变类人情。何时结屋西湖上，雨笠烟蓑寄此生。
湖边
作者：潘玙
朝代：宋

久不到湖边，春风忆去年。看来游览地，难值艳阳天。花柳矜新态，溪山际宿缘。逢僧知寺近，索茗且谭禅。
湖边
作者：潘玙
朝代：宋

久不到湖边，春风忆去年。
看来游览地，难值艷阳天。
花柳矜新态，溪山际宿缘。
逢僧知寺近，索茗且谭禅。
爱柳
作者：潘玙
朝代：宋
体裁：七言绝句

万紫千红锦织成，一宵风雨尽飘零。争如杨柳全春色，不管春归色自青。
王岩幽隐居
作者：潘玙
朝代：宋

一片清闲福，山间结小庐。此身为隐计，有地学农锄。午饮煎溪茗，朝羹摘野蔬。无人知姓字，可以避徵书。
王岩幽隠居
作者：潘玙
朝代：宋

一片清闲福，山间结小庐。
此身为隠计，有地学农锄。
午饮煎溪茗，朝羹摘野蔬。
无人知姓字，可以避征书。
田家
作者：潘玙
朝代：宋

田事收成了，仓箱积万千。
鷄鸣秋屋外，牛卧夕阳边。
溪树争收果，村醪不值钱。
幸无征役苦，一醉乐丰年。
田家
作者：潘玙
朝代：宋

田事收成了，仓箱积万千。鸡鸣秋屋外，牛卧夕阳边。溪树争收果，村醪不值钱。幸无征役苦，一醉乐丰年。
登楼
作者：潘玙
朝代：宋
体裁：七言绝句

凉桐叶叶按秋声，搔首危楼百感生。天欲尽头烟水阔，雁拖残日下芜城。
看剑有感
作者：潘玙
朝代：宋

开匣看长剑，功名志莫酬。中原何日复，世事与谁谋。豪杰多相忘，干戈卒未休。斜阳照青野，雁过亦含愁。
看剑有感
作者：潘玙
朝代：宋

开匣看长剑，功名志莫酬。
中原何日復，世事与谁谋。
豪杰多相忘，干戈卒未休。
斜阳照青野，雁过亦含愁。
秋日山居
作者：潘玙
朝代：宋
体裁：五言律诗

数椽依碧嶂，飞瀑溅藤萝。地僻行人少，夜凉明月多。生涯安澹薄，乐事在吟哦。病后惟便睡，秋蛩聒砌莎。
秋日江居
作者：潘玙
朝代：宋
体裁：五言律诗

家枕沧江住，西风捲暮秋。云行天欲动，潮长屋如浮。落叶悬渔网，斜阳满客舟。吟成谁管领，拍手唤沙鸥。
秋日闲居二首
作者：潘玙
朝代：宋

诗困权时卧竹窗，梦闲随雁到衡阳。觉来落日窥帘影，茶鼎松风泼鼻香。西风挟雨过江来，水树烟村罨画开。待得夜晴窗有月，横斜祇欠数枝梅。
秋日闲居二首·其一
作者：潘玙
朝代：宋
体裁：七言绝句

诗困权时卧竹窗，梦闲随雁到衡阳。觉来落日窥帘影，茶鼎松风泼鼻香。
秋日闲居二首·其二
作者：潘玙
朝代：宋
体裁：七言绝句

西风挟雨过江来，水树烟村罨画开。待得夜晴窗有月，横斜祇欠数枝梅。
移种菖蒲
作者：潘玙
朝代：宋

谁剪苍龙髯，种之水边石。不与草争春，四时挺幽碧。余心具静观，而爱此正色。一朝移香根，古瓷手亲植。疏之以泠风，沐之以甘泽。得此伴闲身，凡花何足惜。呼童汛净室，寘彼芝兰侧。如参物外人，利名念俱释。如亲诗中仙，冷澹趣相得。人物本一体，清浊霄壤隔。物以类而聚，人于交贵择。人为物之灵，讵可乏真识。
移种菖蒲
作者：潘玙
朝代：宋

谁剪苍龙髯，种之水边石。
不与草争春，四时挺幽碧。
余心具静观，而爱此正色。
一朝移香根，古瓷手亲植。
疏之以泠风，沐之以甘泽。
得此伴闲身，凡花何足惜。
呼童汛浄室，寘彼芝兰侧。
如参物外人，利名念俱释。
如亲诗中仙，冷澹趣相得。
人物本一体，清浊霄壤隔。
物以类而聚，人于交贵择。
人为物之灵，讵可乏真识。
荷叶浦
作者：潘玙
朝代：宋
体裁：五言律诗

残照明衰草，斜风掠小船。虽过荷叶浦，不是藕花天。雁影浮寒水，鸦声落暮烟。年丰时节好，清兴满吟边。
薝卜花
作者：潘玙
朝代：宋
体裁：七言绝句

未说司花刻玉工，人知名与佛相同。可怜结了黄金子，依旧身归色界中。
览镜
作者：潘玙
朝代：宋

览镜颜如改，登楼足尚疲。
惜于多病裏，过了少年时。
对月能忘酒，看花间有诗。
独余豪气在，频把剑尘吹。
览镜
作者：潘玙
朝代：宋

览镜颜如改，登楼足尚疲。惜于多病里，过了少年时。对月能忘酒，看花间有诗。独馀豪气在，频把剑尘吹。
读少陵近体诗
作者：潘玙
朝代：宋

少陵近体诗，其间备众体。
炼语发英华，立意为根柢。
如击常山蛇，应处贯首尾。
今人一体看，而不究其理。
读少陵近体诗
作者：潘玙
朝代：宋

少陵近体诗，其间备众体。鍊语发英华，立意为根柢。如击常山蛇，应处贯首尾。今人一体看，而不究其理。
赠白云道人
作者：潘玙
朝代：宋

白云堆裏缚茅庐，活计无多乐有余。
午竈旋添烧药火，夜檠频勘养生书。
门无过客常笼鹤，园凿新池学钓鱼。
身远利名心似水，梦闲时復到华胥。
赠白云道人
作者：潘玙
朝代：宋

白云堆里缚茅庐，活计无多乐有馀。午灶旋添烧药火，夜檠频勘养生书。门无过客常笼鹤，园凿新池学钓鱼。身远利名心似水，梦闲时复到华胥。
赠道士王玉壶
作者：潘玙
朝代：宋
体裁：五言律诗

屦不染凡尘，云深竹屋春。安心能学道，屋指别无人。丹熟玄机透，琴清古乐真。前缘君悟否，老子是龙身。
送僧铁山见赵山台
作者：潘玙
朝代：宋

山台惯与吟僧接，新剖澄江太守符。
前日相逢曾有约，今番一见必如初。
固知海裏难为水，须认衣中自藴珠。
握手只谭风与月，莫因名利復踌躇。
送僧铁山见赵山台
作者：潘玙
朝代：宋

山台惯与吟僧接，新剖澄江太守符。前日相逢曾有约，今番一见必如初。固知海里难为水，须认衣中自蕴珠。握手只谭风与月，莫因名利复踌躇。
送吟卷还赵万里
作者：潘玙
朝代：宋
体裁：五言律诗

吟中蜚隽声，太白是前身。风月无非我，江山得主人。冰梭织古锦，庙瑟奏阳春。洗眼观新稿，客怀清绝尘。
送宣昭子游淮
作者：潘玙
朝代：宋

几年携剑过边城，非但谭兵善用兵。
果是胸中抱材气，肯于纸上立功名。
事当着力机须敏，人匪知心语莫轻。
况有故交能刮目，此行端不负平生。
送宣昭子游淮
作者：潘玙
朝代：宋

几年携剑过边城，非但谭兵善用兵。果是胸中抱材气，肯于纸上立功名。事当著力机须敏，人匪知心语莫轻。况有故交能刮目，此行端不负平生。
送朱静佳簿君归
作者：潘玙
朝代：宋

武夷山下路，此去几时程。
检历冬将暮，驱车月正明。
客边聊话别，吟裏莫寒盟。
只怕除书到，中途趣入京。
送朱静佳簿君归
作者：潘玙
朝代：宋

武夷山下路，此去几时程。检历冬将暮，驱车月正明。客边聊话别，吟里莫寒盟。只怕除书到，中途趣入京。
送柴仲山归里
作者：潘玙
朝代：宋
体裁：五言律诗

长台在何处，俄听话归期。雪霁千山月，梅开一路诗。京尘随地尽，春色到家知。欲把西湖酒，重来是几时。
送胡月山游浙西
作者：潘玙
朝代：宋

西湖摽隽名，谁不缔吟盟。
长说贫为累，犹嫌思未清。
残编饥鼠啮，破壁乱蛩鸣。
一棹松江去，故人应动情。
送胡月山游浙西
作者：潘玙
朝代：宋

西湖摽隽名，谁不缔吟盟。长说贫为累，犹嫌思未清。残编饥鼠齧，破壁乱蛩鸣。一棹松江去，故人应动情。
送郑渭滨归里
作者：潘玙
朝代：宋

十年学道客长安，炼得丹成返故山。
剩带锦囊诗料去，肯嫌黄叶路程寒。
梅边月照人千里，竹下云封屋两间。
此后旦评声价重，不将旧日阿蒙看。
送郑渭滨归里
作者：潘玙
朝代：宋

十年学道客长安，鍊得丹成返故山。剩带锦囊诗料去，肯嫌黄叶路程寒。梅边月照人千里，竹下云封屋两间。此后旦评声价重，不将旧日阿蒙看。
道宫夜醮
作者：潘玙
朝代：宋
体裁：七言绝句

五云宫阙拥霓旌，子夜誊章扣玉清。星月满坛尘不动，天风吹落步虚声。
酬朱适园访见诗
作者：潘玙
朝代：宋
体裁：七言律诗

曾同山友过江湄，何处清游晚未归。沽酒□羊来好语，开笼放鹤在何时。云方卷叶收春雨，柳未吹花点客衣。京洛相逢宜少驻，东风杖屦好追随。
采桑曲
作者：潘玙
朝代：宋
体裁：古风

东采桑，西采桑，春风陌上罗裙香。为怕蚕饥急归去，回头忽见薄情郎，如何富贵却相忘。
野人家二首·其一
作者：潘玙
朝代：宋

枯藤伴棕屦，行到野人家。细雨肥梅实，轻风动菜花。村深难贳酒，客至旋煎茶。笑说生涯事，栽桑与种麻。
野人家二首·其一
作者：潘玙
朝代：宋

枯藤伴椶屦，行到野人家。
细雨肥梅实，轻风动菜花。
村深难贳酒，客至旋煎茶。
笑说生涯事，栽桑与种麻。
野人家二首·其二
作者：潘玙
朝代：宋

映门绿叶长桑麻，满地深黄菜着花。
祇道春风恋城市，也留情向野人家。
野人家二首·其二
作者：潘玙
朝代：宋

映门绿叶长桑麻，满地深黄菜著花。祇道春风恋城市，也留情向野人家。
闲居
作者：潘玙
朝代：宋

厌于奔走乐闲居，湖海交游任阔疎。
燕去又为千里客，雁来谁寄一行书。
青山对面如相识，白髮无情亦懒梳。
屋外有园三数亩，春风尽可学耕锄。
闲居
作者：潘玙
朝代：宋

厌于奔走乐闲居，湖海交游任阔疏。燕去又为千里客，雁来谁寄一行书。青山对面如相识，白发无情亦懒梳。屋外有园三数亩，春风尽可学耕锄。
雁
作者：潘玙
朝代：宋
体裁：七言绝句

岁岁来宾似有期，此心非恋稻粱肥。不怜不带中原信，空对西风作字飞。
饮张一斋月台
作者：潘玙
朝代：宋

同上最高台，山头晚色开。风才驱雨去，月渐出云来。世事悲秋扇，吟情付酒杯。谁家砧杵动，寒计又相催。
饮张弌斋月台
作者：潘玙
朝代：宋

同上最高台，山头晚色开。
风纔驱雨去，月渐出云来。
世事悲秋扇，吟情付酒杯。
谁家砧杵动，寒计又相催。
鸠
作者：潘玙
朝代：宋
体裁：七言绝句

斑斑羽拂晓烟青，一样东风两样声。计拙不如鸱妇巧，绸缪桑户趁天晴。
丈亭
作者：潘璵
朝代：宋

今古此行路，往來無了期。
荒亭塵壓旁，廢廟土侵碑。
日落空江暮，山遥去鳥遲。
待潮潮未長，沽醉且吟詩。
九里松路上
作者：潘璵
朝代：宋

聯騎松邊路，天將曉色分。
澗鳴泉濺石，山暗樹棲雲。
詩夢迎風醒，鍾聲想寺聞。
只嫌攪清思，烏鵲噪紛紛。
休倚樓
作者：潘璵
朝代：宋

碧天如水片雲收，雁雁西風字字秋。
江上有樓休獨倚，夕陽衰草幾多愁。
倚欄
作者：潘璵
朝代：宋

酒醒思往事，搔首倚危欄。
夜靜風鳴樹，天凉月滿山。
客情憐去燕，秋思入幽蘭。
撫劍發長嘯，此身空自閑。
停鞍
作者：潘璵
朝代：宋

古驛晚停鞍，西風客帽寒。
山昏雲氣濕，秋老葉聲乾。
昔爲作詩苦，今嗟行路難。
鈴音邊報急，醉裏亦眉攢。
冷泉亭和賈秋壑韻
作者：潘璵
朝代：宋

重到古招提，青松舊□圍。
泉聲流澗遠，亭影带雲微。
小雨隨風去，殘花逐絮飛。
白猿呼不應，人世幾斜暉。
和潮韻
作者：潘璵
朝代：宋

海若驅車到浙江，西風吹起水雲鄉。
雷轟萬鼓不成雨，雪駕千峯祇薦凉。
犀手謾持吳弩射，貂璫空走伍祠香。
登樓且作川鯨飲，總付興亡與夕陽。
嘲杜鵑
作者：潘璵
朝代：宋

把握年光屬大鈞，花開花落不由春。
杜鵑若是知機早，歸去何須苦勸人。
嘲雁
作者：潘璵
朝代：宋

羽族無如爾列行，於時底事較炎凉。
應嫌塞北多風雪，却向江南戀稻粱。
春到但知歸計急，火明不料禍機藏。
自從寄了蘇卿信，此後傳書竟渺茫。
四聖觀御園海棠花
作者：潘璵
朝代：宋

燕子來時春政好，御園賸拆海棠花。
如今翠輦游觀少，一片東風屬道家。
客中九日
作者：潘璵
朝代：宋

破帽西風急，寒窗敗葉飛。
重陽今日是，三徑幾時歸。
簷上多黄菊，門前少白衣。
吟情淡如水，一雁叫斜暉。
寄翁石龜
作者：潘璵
朝代：宋

慣呼風月入毫端，人作神仙以上看。
天賦此清梅亦遜，地因所寓稿隨刊。
符分半刺于今易，詩得全名自古難。
洗去淫哇追大雅，能於文海障狂瀾。
寄適園朱表兄
作者：潘璵
朝代：宋

適園分袂後，又復半年餘。
笑我多行役，無書話起居。
溪山雖地隔，兄弟可情疎。
辦得歸耕計，相依結小廬。
寺中
作者：潘璵
朝代：宋

春深寺逾靜，雲伴小窗閑。
客思落花裏，雞聲疎竹間。
晝全無一事，身似坐空山。
幽意何人會，吟僧時往還。
小窗
作者：潘璵
朝代：宋

小小明窗瞰水開，惜花常是手親栽。
春山欲曉聽鶑語，社雨纔晴認燕來。
自滌硯磚閑試墨，笑持茗椀勝銜杯。
有時細鍊推敲字，搔首斜陽立幾回。
小窗即事
作者：潘璵
朝代：宋

小窗秋色靜，雲影弄斜陽。
山带雨餘翠，菊存霜後香。
詩情多冷澹，酒態强軒昂。
近得梅爲友，相看風味長。
山圃梅
作者：潘璵
朝代：宋

舊種梅盈圃，山居未是貧。
臘前春訊息，林下玉精神。
水月西湖夢，風霜晚歲身。
分明隠君子，不肯惹紅塵。
山居苦
作者：潘璵
朝代：宋

鑿破碧雲開牖戶，花多留得春長久。
種蔬種豆了生涯，心閑只與琴爲友。
山處
作者：潘璵
朝代：宋

浮雲富貴不關心，只向閑中寄此生。
山色四時仁者靜，梅花萬古聖之清。
慣臨風月搜吟趣，無復江湖夢客程。
獨愛鄰僧常過我，一甌茶罷事棋枰。
山館
作者：潘璵
朝代：宋

山館坐秋雨，風吹霽景開。
夕陽明遠水，落葉走空階。
白髮人誰健，黄花節又催。
看雲動孤酌，聊以尉吟懷。
怕上樓
作者：潘璵
朝代：宋

憑高多感慨，怕上夕陽樓。
雲閣四山雨，江分兩岸秋。
雁來驚客意，棗熟動邊愁。
醉裏看長劍，英雄志未酬。
愛柳
作者：潘璵
朝代：宋

萬紫千紅錦織成，一宵風雨盡飄零。
爭如楊柳全春色，不管春歸色自青。
憶舍弟
作者：潘璵
朝代：宋

汝向下邳去，吾猶上國居。
幾番曾入夢，十月不收書。
血滿干戈地，塵飛盜賊墟。
無人問消息，生死竟何如。
招信道上
作者：潘璵
朝代：宋

歲晚行人少，兵餘敗□多。
邊風鳴曉雁，淮水浴天鵝。
昔夢所不到，今來無奈何。
翩然策歸騎，烟月自漁蓑。
捲簾
作者：潘璵
朝代：宋

捲簾迎霽色，雙鵲噪庭柯。
時節清明過，園林綠蔭多。
拂鸞揮畫扇，織翠試輕羅。
欲困思煎茗，敲門有客過。
採桑曲
作者：潘璵
朝代：宋

東採桑，西採桑，春風陌上羅裙香。
爲怕蠶饑急歸去，回頭忽見薄情郎，如何富貴却相忘。
春花吟
作者：潘璵
朝代：宋

春未來時花未覺，春欲去時花又落。
莫言世事無始終，春亦於花太情薄。
我今問花并問春，司花司春者何人。
空中髣髴有神語，此當問之於大鈞。
不如再作問鈞賦，賦成直上天門去。
扣天乞與花長春，免使花飛怨春暮。
晚菊
作者：潘璵
朝代：宋

可惜重陽已過期，黄花無數繞山籬。
政緣懶作趨時態，多少幽香人不知。
書寓居壁
作者：潘璵
朝代：宋

家枕官河住，樓閑春已深。
水風清燕語，簾日碎桐陰。
煮茗降書困，焚香啟道心。
浮雲輕富貴，城市即山林。
書紅塵蘭若吟卷
作者：潘璵
朝代：宋

家住東風花柳邊，客來試茗學談禪。
有時病酒關門睡，夢到維摩丈室前。
書蘭莫德全壁
作者：潘璵
朝代：宋

誰謂居廛身未清，在家心似出家僧。
銅壺慣買梅花插，相對無言悟小乘。
書道者庵
作者：潘璵
朝代：宋

心與道相安，幽居遠市廛。
分花栽別圃，煮茗試新泉。
地僻全成隠，身閑半是仙。
金丹非易鍊，此法向誰傳。
曹娥堰打船
作者：潘璵
朝代：宋

曹娥廟前路，平日幾經行。
浦淺舟難入，月斜潮始生。
牛隨堰索轉，犬吠燎盆明。
上得官河去，心安睡可成。
東吳府僉見山覓酒
作者：潘璵
朝代：宋

火龍走日爍炎天，久渴羈腸擬吸川。
見說藍橋風月好，願分清致到吟邊。
枕上聞鍾
作者：潘璵
朝代：宋

酒醒殘月明，欹枕聽鍾聲。
風露秋將晚，家山夢輒驚。
客塵侵老鬢，官職借虛名。
却羨僧無事，此心如水清。
梅花二首·其一
作者：潘璵
朝代：宋

雪中獨愛此花開，莫笑花飛委綠苔。
骨裏有香吹不散，明年依舊領春回。
梅花二首·其二
作者：潘璵
朝代：宋

冰玉丰姿夐絕塵，山林誰伴歲寒盟。
臘前有雪曾相約，天下無花似此清。
不待春風施造化，只嫌晚角說平生。
月香水影吾家事，却被詩人掠美名。
梨山李王祠
作者：潘璵
朝代：宋

白玉樓成閲幾春，今瞻祠貌儼如生。
一麾出守唐朝舊，八字封王宋爵榮。
花發梨山存故蹟，水流柘浦響清聲。
傳聞有禱須形夢，能使人知桂籍名。
橫舟亭
作者：潘璵
朝代：宋

與世浮沉者，中流幾失維。
此舟聊寓意，之子免乘危。
夜雨蓬爲屋，秋風鈞不絲。
莫嫌長艤岸，終有濟川時。
湖上寺
作者：潘璵
朝代：宋

西湖風物好，每被寺僧分。
榻卧通宵月，窗開疊嶂雲。
天寬多境界，地靜隔囂氛。
憶昔陪清話，平生所未聞。
湖居
作者：潘璵
朝代：宋

旋營小屋並湖濱，最喜閑身葉樣輕。
俗子過門令我病，好山到眼覺心清。
新開白地多栽竹，怕惹紅塵少入城。
魚鳥忘機自飛泳，酒邊儘可助吟情。
湖舡分得行字韻
作者：潘璵
朝代：宋

三月鶑花爛熳春，尋芳誰不趁清明。
要爲終日看山計，只買扁舟載酒行。
老柳半枯存古意，浮雲多變類人情。
何時結屋西湖上，雨笠煙蓑寄此生。
湖邊
作者：潘璵
朝代：宋

久不到湖邊，春風憶去年。
看來遊覽地，難值艷陽天。
花柳矜新態，溪山際宿緣。
逢僧知寺近，索茗且譚禪。
王巖幽隠居
作者：潘璵
朝代：宋

一片清閑福，山間結小廬。
此身爲隠計，有地學農鋤。
午飲煎溪茗，朝羹摘野蔬。
無人知姓字，可以避徵書。
田家
作者：潘璵
朝代：宋

田事收成了，倉箱積萬千。
鷄鳴秋屋外，牛卧夕陽邊。
溪樹爭收果，村醪不值錢。
幸無征役苦，一醉樂豐年。
登樓
作者：潘璵
朝代：宋

凉桐葉葉按秋聲，搔首危樓百感生。
天欲盡頭煙水闊，雁拖殘日下蕪城。
看劍有感
作者：潘璵
朝代：宋

開匣看長劍，功名志莫酬。
中原何日復，世事與誰謀。
豪傑多相忘，干戈卒未休。
斜陽照青野，雁過亦含愁。
秋日山居
作者：潘璵
朝代：宋

數椽依碧嶂，飛瀑濺藤蘿。
地僻行人少，夜凉明月多。
生涯安澹薄，樂事在吟哦。
病後惟便睡，秋蛩聒砌莎。
秋日江居
作者：潘璵
朝代：宋

家枕滄江住，西風捲暮秋。
雲行天欲動，潮長屋如浮。
落葉懸漁網，斜陽滿客舟。
吟成誰管領，拍手喚沙鷗。
秋日閑居二首·其一
作者：潘璵
朝代：宋

詩困權時卧竹窗，夢閑隨雁到衡陽。
覺來落日窺簾影，茶鼎松風潑鼻香。
秋日閑居二首·其二
作者：潘璵
朝代：宋

西風挾雨過江來，水樹煙村罨畫開。
待得夜晴窗有月，橫斜祇欠數枝梅。
移種菖蒲
作者：潘璵
朝代：宋

誰剪蒼龍髯，種之水邊石。
不與草爭春，四時挺幽碧。
余心具靜觀，而愛此正色。
一朝移香根，古瓷手親植。
疏之以泠風，沐之以甘澤。
得此伴閑身，凡花何足惜。
呼童汛浄室，寘彼芝蘭側。
如參物外人，利名念俱釋。
如親詩中仙，冷澹趣相得。
人物本一體，清濁霄壤隔。
物以類而聚，人於交貴擇。
人爲物之靈，詎可乏真識。
聽子規有感
作者：潘璵
朝代：宋

客邊聽子規，忍見百花飛。
喚得春先去，如何汝未歸。
蜀山仍舊在，世事覺今非。
只合三緘口，空林伴夕暉。
聽彈歸去來辭
作者：潘璵
朝代：宋

淵明昔賦歸去辭，後世寄聲焦桐絲。
先生彈罷和者誰，春山花落啼子規。
聽雁有感
作者：潘璵
朝代：宋

怕聽雲間雁，新愁上客眉。
尖風欺破褐，落日迫殘棋。
菊老休賒酒，梅開又費詩。
鴒原千里隔，誰與話心期。
荷葉浦
作者：潘璵
朝代：宋

殘照明衰草，斜風掠小船。
雖過荷葉浦，不是藕花天。
雁影浮寒水，鴉聲落暮煙。
年豐時節好，清興滿吟邊。
華藏雲海亭
作者：潘璵
朝代：宋

一亭突兀出湖邊，慣與漁翁繫釣舡。
吳越興亡今已矣，山川流峙只依然。
詩情空寄千年恨，眼力誰窮萬里天。
獨有緇郎閑似我，却於鷗鷺結清緣。
薝蔔花
作者：潘璵
朝代：宋

未說司花刻玉工，人知名與佛相同。
可憐結了黄金子，依舊身歸色界中。
覽鏡
作者：潘璵
朝代：宋

覽鏡顔如改，登樓足尚疲。
惜於多病裏，過了少年時。
對月能忘酒，看花間有詩。
獨餘豪氣在，頻把劍塵吹。
讀少陵近體詩
作者：潘璵
朝代：宋

少陵近體詩，其間備衆體。
鍊語發英華，立意爲根柢。
如擊常山蛇，應處貫首尾。
今人一體看，而不究其理。
贈白雲道人
作者：潘璵
朝代：宋

白雲堆裏縛茅廬，活計無多樂有餘。
午竈旋添燒藥火，夜檠頻勘養生書。
門無過客常籠鶴，園鑿新池學釣魚。
身遠利名心似水，夢閑時復到華胥。
贈道士王玉壺
作者：潘璵
朝代：宋

屨不染凡塵，雲深竹屋春。
安心能學道，屋指別無人。
丹熟玄機透，琴清古樂真。
前緣君悟否，老子是龍身。
送僧鐵山見趙山臺
作者：潘璵
朝代：宋

山臺慣與吟僧接，新剖澄江太守符。
前日相逢曾有約，今番一見必如初。
固知海裏難爲水，須認衣中自藴珠。
握手只譚風與月，莫因名利復躊躇。
送吟卷還趙萬里
作者：潘璵
朝代：宋

吟中蜚雋聲，太白是前身。
風月無非我，江山得主人。
冰梭織古錦，廟瑟奏陽春。
洗眼觀新稿，客懷清絕塵。
送宣昭子遊淮
作者：潘璵
朝代：宋

幾年携劍過邊城，非但譚兵善用兵。
果是胸中抱材氣，肯於紙上立功名。
事當著力機須敏，人匪知心語莫輕。
况有故交能刮目，此行端不負平生。
送朱靜佳簿君歸
作者：潘璵
朝代：宋

武夷山下路，此去幾時程。
檢曆冬將暮，驅車月正明。
客邊聊話別，吟裏莫寒盟。
只怕除書到，中途趣入京。
送柴仲山歸里
作者：潘璵
朝代：宋

長臺在何處，俄聽話歸期。
雪霽千山月，梅開一路詩。
京塵隨地盡，春色到家知。
欲把西湖酒，重來是幾時。
送胡月山遊浙西
作者：潘璵
朝代：宋

西湖摽雋名，誰不締吟盟。
長說貧爲累，猶嫌思未清。
殘編饑鼠齧，破壁亂蛩鳴。
一棹松江去，故人應動情。
送鄭渭濱歸里
作者：潘璵
朝代：宋

十年學道客長安，鍊得丹成返故山。
賸带錦囊詩料去，肯嫌黄葉路程寒。
梅邊月照人千里，竹下雲封屋兩間。
此後旦評聲價重，不將舊日阿蒙看。
道宮夜醮
作者：潘璵
朝代：宋

五雲宮闕擁霓旌，子夜謄章扣玉清。
星月滿壇塵不動，天風吹落步虛聲。
酬朱適園訪見詩
作者：潘璵
朝代：宋

曾同山友過江湄，何處清游晚未歸。
沽酒□羊來好語，開籠放鶴在何時。
雲方卷葉收春雨，柳未吹花點客衣。
京洛相逢宜少駐，東風杖屨好追隨。
野人家二首·其一
作者：潘璵
朝代：宋

枯藤伴椶屨，行到野人家。
細雨肥梅實，輕風動菜花。
村深難貰酒，客至旋煎茶。
笑說生涯事，栽桑與種麻。
野人家二首·其二
作者：潘璵
朝代：宋

映門綠葉長桑麻，滿地深黄菜著花。
祇道春風戀城市，也留情向野人家。
閑居
作者：潘璵
朝代：宋

厭於奔走樂閑居，湖海交游任闊疎。
燕去又爲千里客，雁來誰寄一行書。
青山對面如相識，白髮無情亦懶梳。
屋外有園三數畝，春風儘可學耕鋤。
雁
作者：潘璵
朝代：宋

歲歲來賓似有期，此心非戀稻粱肥。
不憐不带中原信，空對西風作字飛。
飲張弌齋月臺
作者：潘璵
朝代：宋

同上最高臺，山頭晚色開。
風纔驅雨去，月漸出雲來。
世事悲秋扇，吟情付酒杯。
誰家砧杵動，寒計又相催。
鳩
作者：潘璵
朝代：宋

斑斑羽拂曉煙青，一樣東風兩樣聲。
計拙不如鴟婦巧，綢繆桑戶趁天晴。
答黄府女孙
作者：潘用中
朝代：宋
体裁：七言绝句

一曲临风值万金，如何难买玉人心。君如解得相如意，比似金徽恨更深。
答黄府女孫
作者：潘用中
朝代：宋

一曲臨風值萬金，如何難買玉人心。
君如解得相如意，比似金徽恨更深。
郊游遇黄府女孙
作者：潘用中
朝代：宋
体裁：七言绝句

谁教窄路恰相逢，脉脉灵犀一点通。最恨无情芳草路，匿兰含蕙各西东。
郊遊遇黄府女孫
作者：潘用中
朝代：宋

誰教窄路恰相逢，脈脈靈犀一點通。
最恨無情芳草路，匿蘭含蕙各西東。
咏钓台
作者：潘畤
朝代：宋

不到危台久，重来恰十年。壮怀今扫尽，遗象只依然。老我从疏拙，微官合弃捐。归来营钓艇，长此卧风烟。古屋颠岩上，荒祠落叶中。乞灵无俗驾，垂世有高风。鸟语谷相答，鱼游溪若空。徘徊欲忘去，船背夕阳红。
咏钓台·其一
作者：潘畤
朝代：宋

不到危台久，重来恰十年。
壮怀今扫尽，遗象只依然。
老我从疎拙，微官合弃捐。
归来营钓艇，长此卧风烟。
咏钓台·其一
作者：潘畤
朝代：宋

不到危台久，重来恰十年。壮怀今扫尽，遗象只依然。老我从疏拙，微官合弃捐。归来营钓艇，长此卧风烟。
咏钓台·其二
作者：潘畤
朝代：宋
体裁：五言律诗

古屋颠岩上，荒祠落叶中。乞灵无俗驾，垂世有高风。鸟语谷相答，鱼游溪若空。徘徊欲忘去，船背夕阳红。
詠釣臺·其一
作者：潘畤
朝代：宋

不到危臺久，重來恰十年。
壯懷今掃盡，遺象只依然。
老我從疎拙，微官合弃捐。
歸來營釣艇，長此卧風烟。
詠釣臺·其二
作者：潘畤
朝代：宋

古屋顛巖上，荒祠落葉中。
乞靈無俗駕，垂世有高風。
鳥語谷相答，魚游溪若空。
徘徊欲忘去，船背夕陽紅。
献沈詹事
作者：潘矩
朝代：宋
体裁：七言律诗

昔年单骑向筠州，觅得歌姬共远游。去日正宜供夜直，归来浑未识春愁。禅人尚有香囊愧，道士犹怀炭妇羞。铁石心肠延寿药，不风流处却风流。
献沈詹事
作者：潘矩
朝代：宋

昔年单骑向筠州，觅得歌姬共远游。
去日正宜供夜直，归来浑未识春愁。
禅人尚有香囊愧，道士犹怀炭妇羞。
铁石心肠延寿虊，不风流处却风流。
獻沈詹事
作者：潘矩
朝代：宋

昔年單騎向筠州，覓得歌姬共遠游。
去日正宜供夜直，歸來渾未識春愁。
禪人尚有香囊愧，道士猶懷炭婦羞。
鐵石心腸延壽藥，不風流處却風流。
八百石洞
作者：潘興嗣
朝代：宋

八百仙來不記年，劍池丹井尚依然。
秀峰插漢含靈氣，古洞通真鎖瑞煙。
竹簡漆書何處覓，神符白雪更誰傳。
芝軿一去人間世，應念滄波又變田。
凌雲閣
作者：潘興嗣
朝代：宋

蕭峰頂上與雲齊，一派溪流直下飛。
擊破寒冰千萬片，涵林幽響動清暉。
句·其一
作者：潘興嗣
朝代：宋

豐獄劍飛雲氣盡，吳州僊去敢言輕。
句·其三
作者：潘興嗣
朝代：宋

擬將十幅綃，繪出雲堂景。
句·其二
作者：潘興嗣
朝代：宋

窺魚白鳥明殘照，抱石幽雲點半青。
師道
作者：潘興嗣
朝代：宋

師道久不振，小儒咸自私。
破崖求圭角，務出己新奇。
惻惻去聖遠，六經秦火隳。
不有傳授學，涉獵安所爲。
漢儒守一經，學者如雲隨。
承習雖未盡，模法有根基。
薦紳立朝廷，開口應萬機。
附對皆據經，金石確不移。
熟爛見本末，較然非可欺。
吾願下學官，各立一經師。
務盡道德業，不取章句辭。
庶幾昔人風，炳然復在茲。
戲郭功甫
作者：潘興嗣
朝代：宋

休恨古人不見我，猶喜江東獨有君。
盡怪阿戎從幼異，人疑太白是前生。
雲間鸞鳳人間現，天上麒麟地上行。
詩律暮年誰可敵，筆頭談笑掃千兵。
滕王閣春日晚眺
作者：潘興嗣
朝代：宋

重疊西屏對面開，巍城穹閣信雄哉。
眼中孤鶩雲邊沒，望裏長江檻外來。
蛺蝶圖成春未晚，柘枝筵動客多才。
休論今古興亡事，時倒金樽醉一回。
秦人洞
作者：潘興嗣
朝代：宋

秦人當日避風煙，自種桑麻老洞天。
綠竹橫溪鷄犬靜，不知門外漢山川。
西山翠巖聯句
作者：潘興嗣
朝代：宋

蒼龍夭矯西山來，鑿破明珠成碧岫。
何人架空起樓閣，地靈不敢藏餘秀。
鎖窗雲重衣巾潤，梳木風清肌骨透。
客來一夜與僧談，氣覺浩然充宇宙。
贈茂叔太博
作者：潘興嗣
朝代：宋

心似冰輪浸玉淵，節如金井冽寒泉。
每懷顔子能希聖，猶笑梅真祇隠僊。
仕儻遇時寧枉道，貧而能樂豈非賢。
區區世路求難得，試往滄浪問釣船。
逍遥亭
作者：潘興嗣
朝代：宋

作亭名逍遥，此理誠不虛。
寬於一天下，原憲惟桑樞。
况我卜清曠，風雨庇有餘。
方池容瀲灧，小徑足縈迂。
花木頗窈窕，松筠亦扶疏。
鳴蛙送鼓吹，好鳥來笙竽。
可琴亦可咏，可飲亦可娛。
盤雖無下筯，賓食亦有魚。
恢論或申旦，隠几忘移晡。
困來展足眠，醉倒從人扶。
率爾但付暢，因煩而領無。
鄴侯三萬軸，方朔五車書。
棄置復棄置，任自相賢愚。
無妨吾逍遥，此樂誠何如。
過濂溪
作者：潘興嗣
朝代：宋

鱗鱗負郭田，漸次郊原口。
其中得清曠，貴結林泉友。
一溪東南來，瀲灧翠波走。
清響動靈粹，寒光生戶牖。
峨峨雙劍峰，隠隠插牛斗。
疏雲互明晦，嵐翠相妍醜。
恍疑座中客，即是關中叟。
爲歌紫芝曲，更擊秦人缶。
窅然忘得喪，形骸與天偶。
君懷康濟術，休光動林藪。
得非仁知樂，夙分已天有。
捉鼻固未免，安能混真守。
日暮車馬徒，橋橫莫回首。
龍沙
作者：潘興嗣
朝代：宋

五陵無限人，密視龍沙記。
龍沙雖未合，氣象已靈異。
昔時蛟龍湫，半作桑麻地。
地形带江轉，洲浮有連勢。
陵谷豈可常，淵竇在何歲。
微生久慕道，安恬輒忘味。
愧無及物功，碌碌尚匏繫。
生蒙塵土厚，未受神仙秘。
何時與孤鶴，冉冉從此逝。
游洞霄宫
作者：潘良正
朝代：宋

百坛风冷露华凝，群玉峥嵘族画屏。
水赤久传丹作井，山高时借翠为庭。
鹤迎仙驭迷三岛，云入洞天朝百灵。
回首武陵归去路，碧桃零落晚峰青。
游洞霄宫
作者：潘良正
朝代：宋

石坛风冷露华凝，羣玉峥嵘簇画屏。
水赤久传丹作井，山高时借翠为庭。
鹤迎仙驭迷三岛，云入洞天朝百灵。
回首武陵归去路，碧桃零落晚峰青。
游洞霄宫
作者：潘良正
朝代：宋

石坛风冷露华凝，群玉峥嵘簇画屏。水赤久传丹作井，山高时借翠为庭。鹤迎仙驭迷三岛，云入洞天朝百灵。回首武陵归去路，碧桃零落晚峰青。
遊洞霄宮
作者：潘良正
朝代：宋

石壇風冷露華凝，羣玉崢嶸簇畫屏。
水赤久傳丹作井，山高時借翠爲庭。
鶴迎仙馭迷三島，雲入洞天朝百靈。
回首武陵歸去路，碧桃零落晚峰青。
三江亭
作者：潘良貴
朝代：宋

假守衰頽病日侵，湖山雖好倦追尋。
登城忽睹三江水，快我平生萬里心。
聊築小亭怡父老，敢承佳句粲珠金。
春濤正待諸君賞，更拂詩牌看醉吟。
偈一首
作者：潘良貴
朝代：宋

良木秀山澤，中林猶百年。
斵削應約繩，必資諸巧匠。
陶者輸瓦甓，圬人施塗泥。
絲網及寶鈴，丹漆塈塑績。
罷精磨歲月，始克觀厥成。
金錢與糗糧，所費如山積。
雖名有漏法，實爲無量德。
庶俾凡睹聞，因緣得入道。
我昔禮大士，廣廈餘千間。
何人持烈煙，一燎不存芥。
嗚呼有施者，又有戕毀人。
良繇弗思維，縱我無明故。
今合檀施力，作新美踰初。
丁此時囏危，爲衆作依怙。
咨爾方來者，毋意隳前功。
增飭愛護之，當如扞頭目。
使百千萬億，遊戲依雙林。
於龍華會中，永瞻微妙相。
僕讀沈約傳怒其緩頰賣國髮上衝冠然古今人每壯其東陽八篇文辭未有少之者因次卿登樓新什輒效立春體製和且攄所懷云
作者：潘良貴
朝代：宋

隠侯文治知何用，千古端羞堕淚碑。
國危忍助神鼎覆，身免猶嗟鞶带移。
登覽寒烟縈遠目，凄凉夕照謝高榱。
傷心往事君須賦，恐有遒人来采詩。
和三二兄西莊書懷·其一
作者：潘良貴
朝代：宋

莫問莊生然不然，時中只可自隨緣。
冬深江北無邊報，又得安貧過一年。
和三二兄西莊書懷·其三
作者：潘良貴
朝代：宋

古来達士盡窮空，我愧修身道未豐。
痛飲不妨歌楚些，投閒何幸伴吾儂。
和三二兄西莊書懷·其二
作者：潘良貴
朝代：宋

賢愚狂聖等爲人，要是天君自策勲。
舉世紛紛誰得妙，韓公惟許孟軻醇。
和三二兄西莊書懷·其四
作者：潘良貴
朝代：宋

一炷清香度博山，妙觀不著有無間。
此心欲報難論價，放我形骸十載閒。
和仲嚴弟暮春二絕·其一
作者：潘良貴
朝代：宋

吾生四十已侵尋，獨喜年来不動心。
世事升沉君會否，人間春去落花深。
和仲嚴弟暮春二絕·其二
作者：潘良貴
朝代：宋

沂上風光點獨知，陶然寧復歎春移。
吾人老大知何用，仰止前賢須及時。
和季成弟中秋不見月
作者：潘良貴
朝代：宋

經年等待中秋月，一夕陰雲掃不開。
高樹時驚疏雨過，空山那復故人来。
夢回誰憶霓裳戲，老去愁聞水調哀。
與子相逢長得醉，何須佳節始銜杯。
和沈秀才·其一
作者：潘良貴
朝代：宋

年来有客従黄石，老去何心望紫泥。
世事違人常八九，生涯随力任東西。
和沈秀才·其三
作者：潘良貴
朝代：宋

弱齡慮事心常破，壯歲投閒鬂已華。
但得安貧如北阮，何妨受侮似東家。
和沈秀才·其二
作者：潘良貴
朝代：宋

軟語干時芻豢美，苦言投俗桂薑辛。
山河若欲攄幽憤，盥手焚香讀過秦。
夏日四絕·其一
作者：潘良貴
朝代：宋

四月天氣初鬰蒸，碧桐照空門巷清。
何人解助隠居樂，爲我喚取黄鸝鳴。
夏日四絕·其三
作者：潘良貴
朝代：宋

錯落星河天未明，太虛涵露氣全清。
東方隠約生光耀，便覺林間宿鳥驚。
夏日四絕·其二
作者：潘良貴
朝代：宋

掃地焚香避濕蒸，睡餘茶熟碾聲清。
風來桐竹僛僛舞，雨過堦除㶁㶁鳴。
夏日四絕·其四
作者：潘良貴
朝代：宋

娟娟疏竹拂雲長，門巷無塵氣自凉。
多病無情如嚼蠟，卧看風篆博山香。
夜坐聞竹聲示侄
作者：潘良貴
朝代：宋

室明窗有燈，夜暗天無月。
趺坐依蒲團，竹聲助清絕。
初疑小雨至，蕭蕭俄復歇。
忽然變軒昂，風湍散巖穴。
聽久耳根靜，萬慮皆瑩徹。
塵凡不待掃，境妙心自潔。
奇哉不二門，欲倩維摩說。
夜與仲嚴叔倚季成三弟同坐聞笛各賦一絕
作者：潘良貴
朝代：宋

西北干戈撥不開，今宵聞笛更清哀。
高堂親老髮垂白，與子買舟歸去来。
挽陳德固守禦
作者：潘良貴
朝代：宋

強敵登城日，中華將士奔。
人皆趨北闕，君獨死南門。
秘計無人用，英聲有史存。
秋原悲淚落，桂酒與招魂。
新梧
作者：潘良貴
朝代：宋

殘春始抽芽，首夏已敷綠。
空枝變繁陰，造物信神速。
童童覆短墻，密密連深竹。
扶疏團爽氣，秀整厭群木。
鳴琴音下上，和雅奏琴筑。
亭年影途清，吾亦愛吾屋。
身閒百憂無，意適萬事足。
此樂何以酬，牀頭酒方熟。
朱教授見寄七言二首遂用其韵·其一
作者：潘良貴
朝代：宋

賢哉蘧瑗晚知非，此道吾今亦庶幾。
囊乏一錢聊自哂，家無三徑不妨歸。
冥鴻久已離矰繳，野馬由来免靮鞿。
溪上月明船正穏，肯將簪笏換蓑衣。
朱教授見寄七言二首遂用其韵·其二
作者：潘良貴
朝代：宋

等閒長嘯倚孤松，雲破天邉見碧峰。
架上殘書猶可讀，瓶中儲粟不堪舂。
生涯幸有千年秀，身世何須萬户封。
僧榻寄眠無一事，覺来深省聽晨鐘。
梅花·其一
作者：潘良貴
朝代：宋

天與孤高花獨新，世間草木信非倫。
影涵水月不受彩，氣傲冰霜何待春。
冷淡自能驅俗客，風騷端合付幽人。
往来百匝堦除裏，頓使心無一點塵。
梅花·其二
作者：潘良貴
朝代：宋

氣欲崢嶸歲欲新，寒梅方信冠群倫。
直能平地凌封雪，可是回根迎小春。
九畹蕙蘭真上客，千山桃李盡庸人。
即今攜酒江郊去，弄蕋攀條一拂塵。
法清晚步分韵得夕字
作者：潘良貴
朝代：宋

有生能幾何，避亂不謀夕。
聯翩二三子，晚步縦所適。
田野無人聲，牛羊斷歸迹。
時看墟曲中，寒烟裊修碧。
雝雝南飛雁，北信杳難覔。
不知二聖君，泫然淚沾臆。
小臣真蟣蝨，持顛頋何力。
殘臘行當除，青陽來已逼。
衰骸分填壑，公輩宜強食。
滿庭芳
作者：潘良貴
朝代：宋

夾水松篁，一天風露，覺來身在扁舟。桂花當午，雲卷素光流。起傍篷窗危坐，飄然竟、欲到瀛洲。人世樂，那知此夜，空際列瓊樓。休休。閒最好，十年歸夢，兩眼鄉愁。謾贏得、蕭蕭華髮盈頭。往事不須追諫，從今去、拂袖何求。一尊酒，持杯顧影，起舞自相酬。
蠟梅三絕·其一
作者：潘良貴
朝代：宋

孤芳移種自仙家，故着輕黄映日華。
舉世但知梅蕊白，不知還有蠟梅花。
蠟梅三絕·其三
作者：潘良貴
朝代：宋

枝頭疏蕊吐檀心，借日嬌黄色淺深。
卻倩紅梅來作伴，要看明玉間良金。
蠟梅三絕·其二
作者：潘良貴
朝代：宋

旦評人物尚雌黄，草木何妨定短長。
試問清芳誰第一，蠟梅花冠百花香。
贈方仁聲
作者：潘良貴
朝代：宋

學道悠悠未見功，敢言凡質有仙風。
他年一鉢江湖去，先向苕溪訪葛洪。
鄭亨仲作亭西山顔曰可友以書求詩爲賦一首
作者：潘良貴
朝代：宋

君不見子猷嗜好與俗殊，種竹不可一日無。
又不見太白清狂世絕倫，舉杯邀月獨相親。
風流二子去已遠，塵埃那復聞高人。
鄭侯未遇身更閒，躬耕自樂巖谷間。
開亭容膝日寄傲，坐對嶕嶢崪嵂之西山。
西山蒼翠如堆玉，松奏笙竽雲作屋。
澄鮮爽氣日夕佳，不學時情易翻覆。
田文唾面嗔小兒，翟公署門良可嗤。
悠悠權利悲一時，樂哉此友誰能知。
鄭侯與我論心久，年少相従今白首。
對山勿著絕交書，要須著我成三友。
雪中偶成·其一
作者：潘良貴
朝代：宋

飛花看六出，俄向臘中来。
解騐人情喜，始知天意回。
夜闌窗愈白，晚凍日難開。
麥熟何時節，饑民正可哀。
雪中偶成·其二
作者：潘良貴
朝代：宋

歉歲多流冗，邦侯喜鄧来。
雪除驚臘盡，耕近樂春回。
郊野猶同色，江天已半開。
短衣難揜脛，誰說少陵哀。
三江亭
作者：潘良贵
朝代：宋

假守衰頽病日侵，湖山虽好倦追寻。
登城忽睹三江水，快我平生万里心。
聊筑小亭怡父老，敢承佳句粲珠金。
春涛正待诸君赏，更拂诗牌看醉吟。
三江亭
作者：潘良贵
朝代：宋
体裁：七言律诗

假守衰颓病日侵，湖山虽好倦追寻。登城忽睹三江水，快我平生万里心。聊筑小亭怡父老，敢承佳句粲珠金。春涛正待诸君赏，更拂诗牌看醉吟。
仆读沈约传怒其缓颊卖国发上冲冠然古今人每壮其东阳八篇文辞未有少之者因次卿登楼新什辄效立春体制和且摅所怀云
作者：潘良贵
朝代：宋
体裁：七言律诗

隐侯文治知何用，千古端羞堕泪碑。国危忍助神鼎覆，身免犹嗟鞶带移。登览寒烟萦远目，凄凉夕照谢高榱。伤心往事君须赋，恐有遒人来采诗。
仆读沈约传怒其缓颊卖国髮上衝冠然古今人每壮其东阳八篇文辞未有少之者因次卿登楼新什辄效立春体制和且摅所怀云
作者：潘良贵
朝代：宋

隠侯文治知何用，千古端羞堕泪碑。
国危忍助神鼎覆，身免犹嗟鞶带移。
登览寒烟萦远目，凄凉夕照谢高榱。
伤心往事君须赋，恐有遒人来采诗。
偈一首
作者：潘良贵
朝代：宋

良木秀山泽，中林犹百年。斲削应约绳，必资诸巧匠。陶者输瓦甓，圬人施涂泥。丝网及宝铃，丹漆塈塑绩。罢精磨岁月，始克观厥成。金钱与糗粮，所费如山积。虽名有漏法，实为无量德。庶俾凡睹闻，因缘得入道。我昔礼大士，广厦馀千间。何人持烈烟，一燎不存芥。呜呼有施者，又有戕毁人。良繇弗思维，纵我无明故。今合檀施力，作新美踰初。丁此时艰危，为众作依怙。咨尔方来者，毋意隳前功。增饬爱护之，当如捍头目。使百千万亿，游戏依双林。于龙华会中，永瞻微妙相。
偈一首
作者：潘良贵
朝代：宋

良木秀山泽，中林犹百年。斲削应约绳，必资诸巧匠。陶者输瓦甓，圬人施涂泥。丝网及宝铃，丹漆墍塑绩。罢精磨岁月，始克欢厥成。金钱与糗粮，所费如山积。虽名有漏法，实为无量德。庶俾凡睹闻，因缘得入道。我昔礼大士，广厦余千间。何人持烈烟，一燎不存芥。呜呼有施者，又有戕毁人。良繇弗思维，纵我无明故。今合檀施力，作新美逾初。丁此时{左暵去日右喜}危，为众作依怙。咨尔方来者，毋意隳前功。增饬爱护之，当如扞头目。使百千万亿，游戏依双林。於龙华会中，永瞻微妙相。
偈一首
作者：潘良贵
朝代：宋

良木秀山泽，中林犹百年。
斵削应约绳，必资诸巧匠。
陶者输瓦甓，圬人施涂泥。
丝网及宝铃，丹漆塈塑绩。
罢精磨岁月，始克观厥成。
金钱与糗粮，所费如山积。
虽名有漏法，实为无量德。
庶俾凡睹闻，因缘得入道。
我昔礼大士，广厦余千间。
何人持烈烟，一燎不存芥。
呜呼有施者，又有戕毁人。
良繇弗思维，纵我无明故。
今合檀施力，作新美踰初。
丁此时囏危，为众作依怙。
咨尔方来者，毋意隳前功。
增饬爱护之，当如扞头目。
使百千万亿，游戏依双林。
于龙华会中，永瞻微妙相。
和三二兄西庄书怀
作者：潘良贵
朝代：宋

莫问庄生然不然，时中只可自随缘。冬深江北无边报，又得安贫过一年。贤愚狂圣等为人，要是天君自策勋。举世纷纷谁得妙，韩公惟许孟轲醇。古来达士尽穷空，我愧修身道未丰。痛饮不妨歌楚些，投閒何幸伴吾侬。一炷清香度博山，妙观不著有无间。此心欲报难论价，放我形骸十载閒。
和三二兄西庄书怀·其一
作者：潘良贵
朝代：宋
体裁：七言绝句

莫问庄生然不然，时中只可自随缘。冬深江北无边报，又得安贫过一年。
和三二兄西庄书怀·其三
作者：潘良贵
朝代：宋
体裁：七言绝句

古来达士尽穷空，我愧修身道未丰。痛饮不妨歌楚些，投閒何幸伴吾侬。
和三二兄西庄书怀·其二
作者：潘良贵
朝代：宋

贤愚狂圣等为人，要是天君自策勋。举世纷纷谁得妙，韩公惟许孟轲醇。
和三二兄西庄书怀·其二
作者：潘良贵
朝代：宋

贤愚狂圣等为人，要是天君自策勲。
举世纷纷谁得妙，韩公惟许孟轲醇。
和三二兄西庄书怀·其四
作者：潘良贵
朝代：宋

一炷清香度博山，妙观不着有无间。
此心欲报难论价，放我形骸十载閒。
和三二兄西庄书怀·其四
作者：潘良贵
朝代：宋

一炷清香度博山，妙观不著有无间。此心欲报难论价，放我形骸十载閒。
和仲严弟暮春二绝
作者：潘良贵
朝代：宋

吾生四十已侵寻，独喜年来不动心。世事升沉君会否，人间春去落花深。沂上风光点独知，陶然宁复叹春移。吾人老大知何用，仰止前贤须及时。
和仲严弟暮春二绝·其一
作者：潘良贵
朝代：宋
体裁：七言绝句

吾生四十已侵寻，独喜年来不动心。世事升沉君会否，人间春去落花深。
和仲严弟暮春二绝·其二
作者：潘良贵
朝代：宋

沂上风光点独知，陶然宁复叹春移。吾人老大知何用，仰止前贤须及时。
和仲严弟暮春二绝·其二
作者：潘良贵
朝代：宋

沂上风光点独知，陶然宁復叹春移。
吾人老大知何用，仰止前贤须及时。
和季成弟中秋不见月
作者：潘良贵
朝代：宋

经年等待中秋月，一夕阳云扫不开。高树时惊疏雨过，空山那复故人来。梦回谁忆霓裳戏，老去愁闻水调哀。与子相逢长得醉，何须佳节始衔杯。
和季成弟中秋不见月
作者：潘良贵
朝代：宋

经年等待中秋月，一夕阴云扫不开。高树时惊疏雨过，空山那复故人来。梦回谁忆霓裳戏，老去愁闻水调哀。与子相逢长得醉，何须佳节始衔杯。
和季成弟中秋不见月
作者：潘良贵
朝代：宋

经年等待中秋月，一夕阴云扫不开。
高树时惊疏雨过，空山那復故人来。
梦回谁忆霓裳戏，老去愁闻水调哀。
与子相逢长得醉，何须佳节始衔杯。
和沈秀才
作者：潘良贵
朝代：宋

年来有客从黄石，老去何心望紫泥。世事违人常八九，生涯随力任东西。软语干时刍豢美，苦言投俗桂姜辛。山河若欲摅幽愤，盥手焚香读过秦。弱龄虑事心常破，壮岁投閒鬓已华。但得安贫如北阮，何妨受侮似东家。
和沈秀才·其一
作者：潘良贵
朝代：宋
体裁：七言绝句

年来有客从黄石，老去何心望紫泥。世事违人常八九，生涯随力任东西。
和沈秀才·其一
作者：潘良贵
朝代：宋

年来有客従黄石，老去何心望紫泥。
世事违人常八九，生涯随力任东西。
和沈秀才·其三
作者：潘良贵
朝代：宋

弱龄虑事心常破，壮岁投閒鬂已华。
但得安贫如北阮，何妨受侮似东家。
和沈秀才·其三
作者：潘良贵
朝代：宋

弱龄虑事心常破，壮岁投閒鬓已华。但得安贫如北阮，何妨受侮似东家。
和沈秀才·其二
作者：潘良贵
朝代：宋
体裁：七言绝句

软语干时刍豢美，苦言投俗桂姜辛。山河若欲摅幽愤，盥手焚香读过秦。
夏日四绝
作者：潘良贵
朝代：宋

四月天气初郁蒸，碧桐照空门巷清。何人解助隐居乐，为我唤取黄鹂鸣。扫地焚香避湿蒸，睡馀茶熟碾声清。风来桐竹僛僛舞，雨过阶除㶁㶁鸣。错落星河天未明，太虚涵露气全清。东方隐约生光耀，便觉林间宿鸟惊。娟娟疏竹拂云长，门巷无尘气自凉。多病无情如嚼蜡，卧看风篆博山香。
夏日四绝·其一
作者：潘良贵
朝代：宋
体裁：七言绝句

四月天气初郁蒸，碧桐照空门巷清。何人解助隐居乐，为我唤取黄鹂鸣。
夏日四绝·其一
作者：潘良贵
朝代：宋

四月天气初鬰蒸，碧桐照空门巷清。
何人解助隠居乐，为我唤取黄鹂鸣。
夏日四绝·其三
作者：潘良贵
朝代：宋

错落星河天未明，太虚涵露气全清。东方隐约生光耀，便觉林间宿鸟惊。
夏日四绝·其三
作者：潘良贵
朝代：宋

错落星河天未明，太虚涵露气全清。
东方隠约生光耀，便觉林间宿鸟惊。
夏日四绝·其二
作者：潘良贵
朝代：宋

扫地焚香避湿蒸，睡余茶熟碾声清。
风来桐竹僛僛舞，雨过阶除㶁㶁鸣。
夏日四绝·其二
作者：潘良贵
朝代：宋

扫地焚香避湿蒸，睡馀茶熟碾声清。风来桐竹僛僛舞，雨过阶除㶁㶁鸣。
夏日四绝·其四
作者：潘良贵
朝代：宋
体裁：七言绝句

娟娟疏竹拂云长，门巷无尘气自凉。多病无情如嚼蜡，卧看风篆博山香。
夜与仲严叔倚季成三弟同坐闻笛各赋一绝
作者：潘良贵
朝代：宋
体裁：七言绝句

西北干戈拨不开，今宵闻笛更清哀。高堂亲老发垂白，与子买舟归去来。
夜与仲严叔倚季成三弟同坐闻笛各赋一绝
作者：潘良贵
朝代：宋

西北干戈拨不开，今宵闻笛更清哀。
高堂亲老髮垂白，与子买舟归去来。
夜坐闻竹声示侄
作者：潘良贵
朝代：宋

室明窗有灯，夜暗天无月。趺坐依蒲团，竹声助清绝。初疑小雨至，萧萧俄复歇。忽然变轩昂，风湍散岩穴。听久耳根静，万虑皆瑩彻。尘凡不待扫，境妙心自洁。奇哉不二门，欲倩维摩说。
夜坐闻竹声示侄
作者：潘良贵
朝代：宋
体裁：古风

室明窗有灯，夜暗天无月。趺坐依蒲团，竹声助清绝。初疑小雨至，萧萧俄复歇。忽然变轩昂，风湍散岩穴。听久耳根静，万虑皆莹彻。尘凡不待扫，境妙心自洁。奇哉不二门，欲倩维摩说。
夜坐闻竹声示侄
作者：潘良贵
朝代：宋

室明窗有灯，夜暗天无月。
趺坐依蒲团，竹声助清绝。
初疑小雨至，萧萧俄復歇。
忽然变轩昂，风湍散岩穴。
听久耳根静，万虑皆莹彻。
尘凡不待扫，境妙心自洁。
奇哉不二门，欲倩维摩说。
挽陈德固守御
作者：潘良贵
朝代：宋

强敌登城日，中华将士奔，人皆趋北阙，君独死南门。秘计无人用，英声有史存。秋原悲泪落，桂酒与招魂。
挽陈德固守禦
作者：潘良贵
朝代：宋
体裁：五言律诗

强敌登城日，中华将士奔。人皆趋北阙，君独死南门。秘计无人用，英声有史存。秋原悲泪落，桂酒与招魂。
新梧
作者：潘良贵
朝代：宋
体裁：古风

残春始抽芽，首夏已敷绿。空枝变繁阴，造物信神速。童童覆短墙，密密连深竹。扶疏团爽气，秀整厌群木。鸣琴音下上，和雅奏琴筑。亭年影途清，吾亦爱吾屋。身閒百忧无，意适万事足。此乐何以酬，床头酒方熟。
新梧
作者：潘良贵
朝代：宋

残春始抽芽，首夏已敷绿。
空枝变繁阴，造物信神速。
童童覆短墻，密密连深竹。
扶疏团爽气，秀整厌群木。
鸣琴音下上，和雅奏琴筑。
亭年影途清，吾亦爱吾屋。
身閒百忧无，意适万事足。
此乐何以酬，床头酒方熟。
朱教授见寄七言二首遂用其韵
作者：潘良贵
朝代：宋

贤哉蘧瑗晚知非，此道吾今亦庶几。囊乏一钱聊自哂，家无三径不妨归。冥鸿久已离矰缴，野马由来免靮鞿。溪上月明船正稳，肯将簪笏换蓑衣。等閒长啸倚孤松，云破天边见碧峰。架上残书犹可读，瓶中储粟不堪舂。生涯幸有千年秀，身世何须万户封。僧榻寄眠无一事，觉来深省听晨钟。
朱教授见寄七言二首遂用其韵·其一
作者：潘良贵
朝代：宋

贤哉蘧瑗晚知非，此道吾今亦庶几。
囊乏一钱聊自哂，家无三径不妨归。
冥鸿久已离矰缴，野马由来免靮鞿。
溪上月明船正穏，肯将簪笏换蓑衣。
朱教授见寄七言二首遂用其韵·其二
作者：潘良贵
朝代：宋

等閒长啸倚孤松，云破天边见碧峰。架上残书犹可读，瓶中储粟不堪舂。生涯幸有千年秀，身世何须万户封。僧榻寄眠无一事，觉来深省听晨钟。
朱教授见寄七言二首遂用其韵·其二
作者：潘良贵
朝代：宋

等閒长啸倚孤松，云破天邉见碧峰。
架上残书犹可读，瓶中储粟不堪舂。
生涯幸有千年秀，身世何须万户封。
僧榻寄眠无一事，觉来深省听晨钟。
梅花
作者：潘良贵
朝代：宋

天与孤高花独新，世间草木信非伦。影涵水月不受彩，气傲冰霜何待春。冷淡自能驱俗客，风骚端合付幽人。往来百匝阶除里，顿使心无一点尘。气欲峥嵘岁欲新，寒梅方信冠群伦。直能平地凌封雪，可是回根迎小春。九畹蕙兰真上客，千山桃李尽庸人。即今携酒江郊去，弄蕊攀条一拂尘。
梅花·其一
作者：潘良贵
朝代：宋

天与孤高花独新，世间草木信非伦。
影涵水月不受彩，气傲冰霜何待春。
冷淡自能驱俗客，风骚端合付幽人。
往来百匝阶除裏，顿使心无一点尘。
梅花·其一
作者：潘良贵
朝代：宋
体裁：七言律诗

天与孤高花独新，世间草木信非伦。影涵水月不受彩，气傲冰霜何待春。冷淡自能驱俗客，风骚端合付幽人。往来百匝阶除里，顿使心无一点尘。
梅花·其二
作者：潘良贵
朝代：宋

气欲峥嵘岁欲新，寒梅方信冠群伦。直能平地凌封雪，可是回根迎小春。九畹蕙兰真上客，千山桃李尽庸人。即今携酒江郊去，弄蕊攀条一拂尘。
梅花·其二
作者：潘良贵
朝代：宋

气欲峥嵘岁欲新，寒梅方信冠群伦。
直能平地凌封雪，可是回根迎小春。
九畹蕙兰真上客，千山桃李尽庸人。
即今携酒江郊去，弄蕋攀条一拂尘。
法清晚步分韵得夕字
作者：潘良贵
朝代：宋

有生能几何，避乱不谋夕。
联翩二三子，晚步縦所适。
田野无人声，牛羊断归迹。
时看墟曲中，寒烟袅修碧。
雝雝南飞雁，北信杳难觅。
不知二圣君，泫然泪沾臆。
小臣真虮蝨，持颠頋何力。
残腊行当除，青阳来已逼。
衰骸分填壑，公辈宜强食。
法清晚步分韵得夕字
作者：潘良贵
朝代：宋

有生能几何，避乱不谋夕。联翩二三子，晚步纵所适。田野无人声，牛羊断归迹。时看墟曲中，寒烟袅修碧。雍雍南飞雁，北信杳难觅。不知二圣君，泫然泪沾臆。小臣真虮虱，持颠顾何力。残腊行当除，青阳来已逼。衰骸分填壑，公辈宜强食。
法清晚步分韵得夕字
作者：潘良贵
朝代：宋

有生能几何，避乱不谋夕。联翩二三子，晚步纵所适。田野无人声，牛羊断归迹。时看墟曲中，寒烟袅修碧。雝雝南飞雁，北信杳难觅。不知二圣君，泫然泪沾臆。小臣真虮虱，持颠顾何力。残腊行当除，青阳来已逼。衰骸分填壑，公辈宜强食。
满庭芳·夹水松篁
作者：潘良贵
朝代：宋
体裁：词

夹水松篁，一天风露，觉来身在扁舟。桂花当午，云卷素光流。起傍篷窗危坐，飘然竟、欲到瀛洲。人世乐，那知此夜，空际列琼楼。休休。闲最好，十年归梦，两眼乡愁。谩赢得、萧萧华发盈头。往事不须追谏，从今去、拂袖何求。一尊酒，持杯顾影，起舞自相酬。
满庭芳（中秋）
作者：潘良贵
朝代：宋

夹水松篁，一天风露，觉来身在扁舟。桂花当午，雪卷素光流。起傍蓬窗危坐，飘然竟、欲到瀛洲。人世乐，那知此夜，空际列琼楼。休休。闲最好，十年归梦，两眼乡愁。谩赢得、萧萧华发盈头。往事不须追谏，从今去、拂袖何求。一尊酒，持杯顾影，起舞自相酬。
蜡梅三绝
作者：潘良贵
朝代：宋

孤芳移种自仙家，故着轻黄映日华。举世但知梅蕊白，不知还有蜡梅花。旦评人物尚雌黄，草木何妨定短长。试问清芳谁第一，蜡梅花冠百花香。枝头疏蕊吐檀心，借日娇黄色浅深。却倩红梅来作伴，要看明玉间良金。
蜡梅三绝·其一
作者：潘良贵
朝代：宋
体裁：七言绝句

孤芳移种自仙家，故着轻黄映日华。举世但知梅蕊白，不知还有蜡梅花。
蜡梅三绝·其三
作者：潘良贵
朝代：宋
体裁：七言绝句

枝头疏蕊吐檀心，借日娇黄色浅深。却倩红梅来作伴，要看明玉间良金。
蜡梅三绝·其二
作者：潘良贵
朝代：宋
体裁：七言绝句

旦评人物尚雌黄，草木何妨定短长。试问清芳谁第一，蜡梅花冠百花香。
赠方仁声
作者：潘良贵
朝代：宋
体裁：七言绝句

学道悠悠未见功，敢言凡质有仙风。他年一钵江湖去，先向苕溪访葛洪。
郑亨仲作亭西山颜曰可友以书求诗为赋一首
作者：潘良贵
朝代：宋

君不见子猷嗜好与俗殊，种竹不可一日无。又不见太白清狂世绝伦，举杯邀月独相亲。风流二子去已远，尘埃那复闻高人。郑侯未遇身更閒，躬耕自乐岩谷间。开亭容膝日寄傲，坐对嶕峣崒嵂之西山。西山苍翠如堆玉，松奏笙竽云作屋。澄鲜爽气日夕佳，不学时情易翻覆。田文唾面嗔小儿。翟公署门良可嗤。悠悠权利悲一时，乐哉此友谁能知。郑侯与我论心久，年少相从今白首。对山勿著绝交书，要须著我成三友。
郑亨仲作亭西山颜曰可友以书求诗为赋一首
作者：潘良贵
朝代：宋

君不见子猷嗜好与俗殊，种竹不可一日无。又不见太白清狂世绝伦，举杯邀月独相亲。风流二子去已远，尘埃那复闻高人。郑侯未遇身更閒，躬耕自乐岩谷间。开亭容膝日寄傲，坐对嶕峣崒嵂之西山。西山苍翠如堆玉，松奏笙竽云作屋。澄鲜爽气日夕佳，不学时情易翻覆。田文唾面嗔小儿，翟公署门良可嗤。悠悠权利悲一时，乐哉此友谁能知。郑侯与我论心久，年少相从今白首。对山勿著绝交书，要须著我成三友。
郑亨仲作亭西山颜曰可友以书求诗为赋一首
作者：潘良贵
朝代：宋

君不见子猷嗜好与俗殊，种竹不可一日无。
又不见太白清狂世绝伦，举杯邀月独相亲。
风流二子去已远，尘埃那復闻高人。
郑侯未遇身更閒，躬耕自乐岩谷间。
开亭容膝日寄傲，坐对嶕峣崪嵂之西山。
西山苍翠如堆玉，松奏笙竽云作屋。
澄鲜爽气日夕佳，不学时情易翻覆。
田文唾面嗔小儿，翟公署门良可嗤。
悠悠权利悲一时，乐哉此友谁能知。
郑侯与我论心久，年少相従今白首。
对山勿着绝交书，要须着我成三友。
雪中偶成
作者：潘良贵
朝代：宋

飞花看六出，俄出腊中来。解验人情喜，始知天意回。夜阑窗愈白，晚冻日难开。麦熟何时节，饥民正可哀。
雪中偶成
作者：潘良贵
朝代：宋

飞花看六出，俄向腊中来。解验人情喜，始知天意回。夜阑窗愈白，晚冻日难开。麦熟何时节，饥民正可哀。歉岁多流冗，邦侯喜邓来。雪除惊腊尽，耕近乐春回。郊野犹同色，江天已半开。短衣难掩胫，谁说少陵哀。
雪中偶成·其一
作者：潘良贵
朝代：宋
体裁：五言律诗

飞花看六出，俄向腊中来。解验人情喜，始知天意回。夜阑窗愈白，晚冻日难开。麦熟何时节，饥民正可哀。
雪中偶成·其二
作者：潘良贵
朝代：宋

歉岁多流冗，邦侯喜邓来。雪除惊腊尽，耕近乐春回。郊野犹同色，江天已半开。短衣难掩胫，谁说少陵哀。
雪中偶成·其二
作者：潘良贵
朝代：宋

歉岁多流冗，邦侯喜邓来。
雪除惊腊尽，耕近乐春回。
郊野犹同色，江天已半开。
短衣难揜胫，谁说少陵哀。
雪中偶成朱教授见寄七言二首遂用其韵·其一
作者：潘良贵
朝代：宋
体裁：七言律诗

贤哉蘧瑗晚知非，此道吾今亦庶几。囊乏一钱聊自哂，家无三径不妨归。冥鸿久已离矰缴，野马由来免靮鞿。溪上月明船正稳，肯将簪笏换蓑衣。
哭廖融
作者：潘若冲
朝代：宋
体裁：五言律诗

天丧我良知，无言双泪垂。惟求相见梦，永绝寄来诗。应有异人吊，从兹雅道衰。春风古原上，新冢草离离。
哭廖融
作者：潘若冲
朝代：宋

天丧我良知，无言双泪垂。
惟求相见梦，永绝寄来诗。
应有异人吊，从兹雅道衰。
春风古原上，新塚草离离。
寄南岳廖融
作者：潘若冲
朝代：宋
体裁：七言律诗

曾经别墅住行踪，春浪和烟撼钓筒。共步幽亭连石藓，寄眠静榻带松风。秋来频梦岳云白，别后应添鹤顶红。又泛汴舟随汴水，不堪南望思忡忡。
留鹤赠廖融
作者：潘若冲
朝代：宋

峭格数年同野兴，一官才罢共船归。
稻梁少饲教长瘦，羽翼无伤任远飞，
侧耳听吟侵静烛，衔花作舞带斜晖。
朝天万里不将去，留伴高人向钓矶。
留鹤赠廖融
作者：潘若冲
朝代：宋
体裁：七言律诗

峭格数年同野兴，一官才罢共船归。稻粱少饲教长瘦，羽翼无伤任远飞。侧耳听吟侵静烛，衔花作舞带斜晖。朝天万里不将去，留伴高人向钓矶。
赠王正己
作者：潘若冲
朝代：宋

两捧歌诗寄，公余即展开。
无时惟北望，何日逐南来。
梦裏得芳草，笛中闻落梅。
终朝一携手，江上有楼台。
赠王正己
作者：潘若冲
朝代：宋

两捧歌诗寄，公馀即展开。无时惟北望，何日逐南来。梦里得芳草，笛中闻落梅。终朝一携手，江上有楼台。
赠王正己
作者：潘若冲
朝代：宋

两捧歌诗寄，化余即展开。
无时惟北望，何日逐南来。
梦里得芳草，笛中闻落梅。
终朝一携手，江上有楼台。
闻融与鹤相继而亡感赋绝句
作者：潘若冲
朝代：宋
体裁：七言绝句

南岳僧来共叹吁，风亭月榭已荒芜。先生去世未十日，留伴高吟鹤亦徂。
哭廖融
作者：潘若沖
朝代：宋

天喪我良知，無言雙淚垂。
惟求相見夢，永絕寄來詩。
應有異人吊，從茲雅道衰。
春風古原上，新塚草離離。
寄南嶽廖融
作者：潘若沖
朝代：宋

曾經別墅住行蹤，春浪和烟撼釣筒。
共步幽亭連石蘚，寄眠靜榻带松風。
秋來頻夢嶽雲白，別後應添鶴頂紅。
又泛汴舟隨汴水，不堪南望思忡忡。
留鶴贈廖融
作者：潘若沖
朝代：宋

峭格數年同野興，一官才罷共船歸。
稻粱少飼教長瘦，羽翼無傷任遠飛。
側耳聽吟侵靜燭，銜花作舞带斜暉。
朝天萬里不將去，留伴高人向釣磯。
聞融與鶴相繼而亡感賦絕句
作者：潘若沖
朝代：宋

南嶽僧來共歎吁，風亭月榭已荒蕪。
先生去世未十日，留伴高吟鶴亦徂。
贈王正己
作者：潘若沖
朝代：宋

兩捧歌詩寄，公餘即展開。
無時惟北望，何日逐南來。
夢裏得芳草，笛中聞落梅。
終朝一携手，江上有樓臺。
休洗紅
作者：潘葛民
朝代：宋

休洗紅，洗多紅色淺。
不似妾挼藍，挼藍手先染。
藍深如妾心，郎心紅不禁。
去去趁春華，封侯早還家。
願作兔絲蔓，莫學菖蒲花。
休洗红
作者：潘葛民
朝代：宋
体裁：古风

休洗红，洗多红色浅。不似妾挼蓝，挼蓝手先染。蓝深如妾心，郎心红不禁。去去趁春华，封侯早还家。愿作兔丝蔓，莫学菖蒲花。
蝴蝶花
作者：潘葛民
朝代：宋

風光白日長，蝴蝶飛過牆。
飛飛不停去何忙，牆外誰家菜花黄。
出門不知南陌路，心隨蝴蝶尋郎處。
蝴蝶花
作者：潘葛民
朝代：宋
体裁：古风

风光白日长，蝴蝶飞过墙。飞飞不停去何忙，墙外谁家菜花黄。出门不知南陌路，心随蝴蝶寻郎处。
皇恩寺
作者：潘誠
朝代：宋

睿澤覃來數百年，海山高處有祇園。
禪林自是三三界，塵世誰知十二門。
詩客迢迢尋義路，禪翁特特起談軒。
香爐頂上垂東注，萬派分明出一源。
皇恩寺
作者：潘诚
朝代：宋
体裁：七言律诗

睿泽覃来数百年，海山高处有祇园。禅林自是三三界，尘世谁知十二门。诗客迢迢寻义路，禅翁特特起谈轩。香炉顶上垂东注，万派分明出一源。
薝卜花
作者：潘郑台
朝代：宋

未说司花刻玉工，已知名与佛相同。
可怜结了熏风子，依旧身归色界中。
薝卜花
作者：潘郑台
朝代：宋

未说司花刻玉工，已知名与佛相同。可怜结了薰风子，依旧身归色界中。
薝蔔花
作者：潘鄭臺
朝代：宋

未說司花刻玉工，已知名與佛相同。
可憐結了薰風子，依舊身歸色界中。
上李學士
作者：潘閬
朝代：宋

名場欲獨立，一念一心寒。
白日昇天易，明時取仕難。
家園半牢落，鬚髮漸衰殘。
試把平生業，來投作者看。
中秋月
作者：潘閬
朝代：宋

待月中秋上古城，迥然光掩別宵明。
野人望久翻惆悵，無奈浮雲滅又生。
中秋無月
作者：潘閬
朝代：宋

西風妒秋月，浮雲重疊生。
一夕不見光，雙目如失明。
立恐疾足折，坐覺愁抱盈。
況當百蟲苦，遶階千萬聲。
中秋與柳贊善開宗贊善坦寇學士準宿宋拾遺白宅不見月
作者：潘閬
朝代：宋

共約中秋來看月，一輪終不見清輝。
衆人眠後唯孤坐，翻憶無雲宿翠微。
九華山
作者：潘閬
朝代：宋

將齊華嶽猶多六，若並巫山又欠三。
好是雨餘江上望，白雲堆裏潑濃藍。
到錢塘却寄姑蘇太守
作者：潘閬
朝代：宋

姑蘇太守義何長，東泛仙舟已不忘。
更借洞庭湖上月，數宵相送到錢塘。
北高峰塔
作者：潘閬
朝代：宋

北高峰上塔，竟上最高層。
嘗謂人難到，何當我獨登。
天香聞不斷，海月見微稜。
懶下紅塵路，重來恐未能。
句·其一
作者：潘閬
朝代：宋

何須三叫絕，已恨一聲多。
句·其一〇
作者：潘閬
朝代：宋

散拽禪師來踘蹴，亂拖游女上秋千。
句·其七
作者：潘閬
朝代：宋

歸來遍檢登科記，未見連年放弟兄。
句·其二
作者：潘閬
朝代：宋

莫嗟黑髮從頭白，終見黄河到底清。
句·其五
作者：潘閬
朝代：宋

滁上相逢俱禁煙。
句·其八
作者：潘閬
朝代：宋

峽口聞猿夜。
句·其六
作者：潘閬
朝代：宋

窺魚白鳥明殘照，抱石幽雲點半山。
句·其四
作者：潘閬
朝代：宋

土床安睡穩，紙被轉身鳴。
呈錢塘知府薛諫議
作者：潘閬
朝代：宋

再到錢塘眼塹清，騎馿看月又南行。
可憐一片西湖水，不得垂綸老此生。
喜臘雪
作者：潘閬
朝代：宋

久旱臘月如夏熱，夜來忽降一尺雪。
叫謝上天聲應徹，且壓瘴氣不作孽。
夏
作者：潘閬
朝代：宋

野花成子落，江燕引雛飛。
暗草薰苔徑，晴楊拂石磯。
夏日宿西禪院
作者：潘閬
朝代：宋

此地絕炎蒸，深疑到不能。
夜凉如有雨，院靜若無僧。
枕潤連雲石，窗明照佛燈。
浮生多賤骨，時日恐難勝。
孤山寺易從房留師
作者：潘閬
朝代：宋

寶塔孤峰頂，題居積翠中。
四邊湖水繞，一逕郭門通。
香滴松梢雨，凉生竹簟風。
閒吟與閒坐，此興與誰同。
宮詞
作者：潘閬
朝代：宋

學畫蛾眉獨出羣，當時人道便承恩。
年年不見君王面，花落黄昏空掩門。
宿靈隠寺
作者：潘閬
朝代：宋

繞寺千千萬萬峰，滿天風雪打杉松。
地爐火暖黄昏睡，更有何人似我慵。
寄會稽仲休山人
作者：潘閬
朝代：宋

近携琴鶴遊東越，曾接談諧氣味深。
佛意已知師達了，儒書却爲俗披尋。
稽山有雪寒凝骨，鑑水無風冷徹心。
別後相思向誰說，祗應霜鬢暗相侵。
寄石隠之
作者：潘閬
朝代：宋

獨上危樓返照間，亂鴉羣鳥噪迴還。
故人歲暮在何處，空見千山與萬山。
寄贈柳殿院開授崇儀使赴邊上
作者：潘閬
朝代：宋

從來長見說兵機，今日君恩志豈違。
驄馬不騎騎鐵馬，繡衣休挂挂戎衣。
雄師已聽心皆伏，醜虜將聞魄盡飛。
應笑苦吟頭白者，二南章句轉衰微。
寄陳希夷
作者：潘閬
朝代：宋

不信先生語，剛來帝里遊。
清宵無好夢，白日有閒愁。
世態既如此，壯心應已休。
求歸歸未得，吟上水邊樓。
寓泊浙江寄漢陽孫邁郎中
作者：潘閬
朝代：宋

維揚相別後，十載浙江居。
氣概貧猶在，顛狂老漸疏。
已憑天柱客，曾寄漢陽書。
近見人來說，才華患有餘。
憶賈閬仙
作者：潘閬
朝代：宋

風雅道何玄，高吟憶閬仙。
人雖終百歲，君合壽千年。
骨已西埋蜀，魂應北入燕。
不知天地內，誰爲讀遺編。
敘事答所知
作者：潘閬
朝代：宋

久客向天末，唯將鸞鶴羣。
盈虧頻歎月，舒卷幾憐雲。
有志思光國，無才可佐君。
知音時見贈，應達聖朝聞。
敘吟
作者：潘閬
朝代：宋

高吟見太平，不恥老無成。
髮任莖莖白，詩須字字清。
搜疑滄海竭，得恐鬼神驚。
此外非關念，人間萬事輕。
旅舍秋夕書懷
作者：潘閬
朝代：宋

邊鴻過盡背枕卧，弟姪無書憂膽破。
蛩聲更苦不忍聞，半夜起來塞耳坐。
春日對酒書事
作者：潘閬
朝代：宋

車馬不暫駐，年光如瀉波。
人間歡樂少，陌上別離多。
往事祇如此，浮生終若何。
花前一尊酒，得失且高歌。
暮春漳川閒居收事
作者：潘閬
朝代：宋

吟齋漳水濱，孤僻度殘春。
長喜詩無病，不憂家更貧。
鐘聲來遠寺，山色徧諸鄰。
門有誰相訪，僧過豈厭頻。
曉泊嶀浦寄剡縣劉貺員外
作者：潘閬
朝代：宋

曉汎剡溪水，晚見剡溪山。
徘徊駐行櫂，待月思再還。
漁唱深潭上，鳥棲高樹間。
應當金石交，念我無暫閒。
書璿公房牡丹
作者：潘閬
朝代：宋

寺中聞說牡丹花，多少人爭耳傍誇。
潦倒參軍來看晚，數枝已謝病僧家。
書詩卷末
作者：潘閬
朝代：宋

一卷詩成二十年，畫曾忘食夜忘眠。
莫言不及相如賦，誰敢高吟漢帝前。
曹娥廟
作者：潘閬
朝代：宋

曹娥廟前秋草平，曹娥廟裏秋月明。
扁舟一夜炯無寐，近聽潮聲似哭聲。
望湖樓上作
作者：潘閬
朝代：宋

望湖樓上立，竟日懶思還。
聽水分他浦，看雲過別山。
孤舟依岸靜，獨鳥向人閒。
迴首重門閉，蛙鳴夕照間。
樽前勉兄長
作者：潘閬
朝代：宋

一家久寄浙江濱，倏忽如今二十春。
須信百年都似夢，莫嗟萬事不如人。
樽中有酒何妨醉，篋裏無金未是貧。
但看故鄉榮達者，算來多葬北邙塵。
歲暮自桐廬歸錢塘晚泊漁浦
作者：潘閬
朝代：宋

久客見華髮，孤櫂桐廬歸。
新月無朗照，落日有餘暉。
漁浦風水急，龍山煙火微。
時聞沙上雁，一一背人飛。
泊禹祠
作者：潘閬
朝代：宋

禹廟高高萬木齊，蟾蜍影裏月光低。
山中不慣聞寒漏，一夜猿驚與鳥啼。
游當塗
作者：潘閬
朝代：宋

扁舟不復見袁宏，故壘猶連謝尚城。
騎鯨仙子千年恨，化石佳人萬古情。
牛渚磯前浪如屋，區區名利與生輕。
瓜州臨江亭留題
作者：潘閬
朝代：宋

誰構危亭已半空，野人時得恣疏慵。
閒觀揚子江心浪，靜聽金山寺裏鐘。
醉卧豈能妨燕雀，狂吟爭不動魚龍。
夜來雨歇蛙聲亂，憶著嵩陽千萬峰。
留別金山寺
作者：潘閬
朝代：宋

山頂風摇萬樹鳴，扁舟欲解覺難行。
羨師齋後關門睡，不管波濤四面生。
癸未歲秋七月禱禹廟
作者：潘閬
朝代：宋

萬古稽山下，森森大禹祠。
幽人來暗禱，靈魄望潛知。
帝慮河頻决，民憂業旋移。
自慙無異策，載拜淚雙垂。
登應天寺塔
作者：潘閬
朝代：宋

閑上應天寺裏塔，九層突兀入幽雲。
下窺已覺紅塵別，低語猶疑碧落聞。
秦望山高如髻簇，照湖水闊若甌分。
野人不管興亡事，空憑危欄到日曛。
目存·其一
作者：潘閬
朝代：宋

詩題：古意首句：妾有羅衣裳。
目存·其二
作者：潘閬
朝代：宋

詩題：渭上秋夕閒望首句：秋色滿秦川。
秋日旅舍感懷
作者：潘閬
朝代：宋

秋色入簷楹，閒門開復扃。
愁人欲長醉，薄酒又還醒。
攪照頭將白，逢誰眼暫青。
祇應南與北，唯此念飄零。
秋日登樓客次懷張覃進士
作者：潘閬
朝代：宋

聞說飄零亦異鄉，登樓吟望益悲凉。
當時欲別言難盡，他日相逢話更長。
蟬噪水村千萬樹，雁過雲岫兩三行。
明朝策蹇還無定，空倚危欄到夕陽。
秋日題琅琊山寺
作者：潘閬
朝代：宋

巖下多幽景，且無塵事喧。
鐘聲晴徹郭，山色曉當門。
深洞藏泉脈，懸崖露樹根。
更期來此宿，絕頂聽寒猿。
維揚秋日牡丹因寄六合縣尉郭承範
作者：潘閬
朝代：宋

遶欄忽見思傍徨，造化功深莫可量。
穠艷算無三月盛，殘紅更向九秋芳。
萬家珠翠還爭賞，一郡笙歌又是狂。
惆悵東籬下黄菊，有誰來折泛瑶觴。
聞陳贄郎中下世
作者：潘閬
朝代：宋

有家數口寄伊川，孤宦東西二十年。
見說葬時無一物，空留滿篋舊文編。
聞高舍人錫下世
作者：潘閬
朝代：宋

早掌綸言世盡知，豈期謫宦至于斯。
生前是客能投卷，死後何人爲撰碑。
讒佞萬端應已矣，文章千古恐無之。
野夫舊句多蒙賞，昨日閒思淚暗垂。
自諸暨抵剡·其一
作者：潘閬
朝代：宋

莫歎塵泥汩，且圖山水游。
雙峰天姥翠，一舸剡溪秋。
不見戴安道，有懷王子猷。
西風無限意，盡屬釣魚舟。
自諸暨抵剡·其三
作者：潘閬
朝代：宋

秋渚涵空碧，秋山刷眼青。
排頭煙樹老，撲面水風醒。
上瀨復下瀨，長亭仍短亭。
夜船明月好，客夢滿流螢。
自諸暨抵剡·其二
作者：潘閬
朝代：宋

夷猶雙槳去，暮不辨東西。
夕照偏依樹，秋光半落溪。
風高一雁小，雲薄四天低。
莽蕩孤帆卸，水村楊柳堤。
自諸暨抵剡·其四
作者：潘閬
朝代：宋

出得雲門路，風悽日夕曛。
船撐鑑湖月，路指沃州雲。
山色周遭見，谿流屈曲分。
一觴還一詠，誰是右將軍。
與人游會潤州金山寺
作者：潘閬
朝代：宋

浮生難會此，此寺絕塵埃。
容易寞言去，等閒爭得來。
江聲寒若吼，山色翠如堆。
自是忘機者，憑闌不忍迴。
與張覃秀才鄴中途次言別
作者：潘閬
朝代：宋

南北各何之，重來寧有期。
相將行數里，欲別立多時。
野店人煙迥，前村草木衰。
祇應今夜夢，未苦遠分離。
與道士馮德之話別
作者：潘閬
朝代：宋

一宿山房話別離，慇懃勸我酒盈卮。
更教弟子橫琴送，彈徹悲風盡淚垂。
舟中自吳之越寄潤州柳侍御開楊博士邁
作者：潘閬
朝代：宋

兩岸山光合，況當三月天。
好花紅照水，芳草綠隨船。
貨藥村橋醉，收帆野渡眠。
因思二朝客，同泛恐無緣。
落花
作者：潘閬
朝代：宋

花殘雨又風，飄紫復飄紅。
不到三春盡，都經數夜空。
繞闌仍聚散，逐水尚西東。
可惜多情蝶，徘徊晚照中。
落葉
作者：潘閬
朝代：宋

片片落復落，園林漸向空。
幾番經夜雨，一半是秋風。
靜擁莎階下，閒堆蘚徑中。
谷松與巖檜，寧共此時同。
謝寇員外準見示詩卷
作者：潘閬
朝代：宋

一軸新詩意轉深，幾迴看了又重尋。
最憐積水浮秋漢，閒望滄溟盡日吟。
贈吳處士棋
作者：潘閬
朝代：宋

昔日長饒國手先，如今多病卧林泉。
有時閒倚青松笑，猶憶曾輸一著玄。
贈林處士逋
作者：潘閬
朝代：宋

雲翦烏妙霧翦衣，存神養氣語還稀。
人人盡喚孫思邈，只恐身輕白日飛。
贈道士王介
作者：潘閬
朝代：宋

頭冠星斗光，七十鬢不蒼。
篋有化金方，詩無入俗章。
舉步雲霞輕，出語芝朮香。
約我游羅浮，絕頂天風凉。
贈馮德之道士
作者：潘閬
朝代：宋

上清消息久不聞，紫鸞丹鳳應離羣。
羲和縱轡日又曛，九衢旦暮徒紛紛。
誰識天書數行字，識者便是真僊子。
直言鉛汞成還丹，鍊之餌之身不死。
嵩陽道士早來別，纔承天澤辭玉闕。
紫章深秘莫漏泄，他年華頂爲君說。
赴滁州散參軍途中書事
作者：潘閬
朝代：宋

微軀不殺謝天恩，容養疏慵世未聞。
昔日已爲閒助教，今朝又作散參軍。
高吟瘦馬衝殘雪，遠看孤鴻入斷雲。
到任也應無別事，願將清俸買香焚。
送孫學士兩浙轉運使兼簡杭州知府張侍郎·其一
作者：潘閬
朝代：宋

吳山挂魂碧，浙江入夢清。
旦暮東南望，徒使華髮生。
君今運邦計，不得同舟行。
即聽江倉豐，竚見汴稟盈。
送孫學士兩浙轉運使兼簡杭州知府張侍郎·其二
作者：潘閬
朝代：宋

曉帆疊疊飛，夜櫓連連鳴。
貪吏誡守廉，饑民蘇念生。
岸花有異態，沙鳥無嬌聲。
錢塘太守賢，好共致昇平。
送崇教大師惠思歸山
作者：潘閬
朝代：宋

受知聖睠與誰同，師號封題寄梵宮。
爲謝國恩來闕下，又承天澤去山中。
禪餘靜對江亭月，吟苦凉生海樹風。
若到赤城逢羽客，但言孤鶴在金籠。
送成庫部肅建安監稅
作者：潘閬
朝代：宋

萬樹青青带雨寒，離亭相別淚闌干。
莫將便作無情物，亦待抽身入建安。
送王長洲禹偁赴闕
作者：潘閬
朝代：宋

蒿蘭不並香，涇渭安同流。
小人有千險，君子生百憂。
名重聖主徵，道光史策收。
一鶚秋空飛，鳥雀徒啾啾。
送馮尊師德之出長安
作者：潘閬
朝代：宋

浩浩霜風萬木寒，高吟大醉出長安。
杖頭一卷金丹訣，塵世何人借得看。
遊龍虎山贈天師·其一
作者：潘閬
朝代：宋

遠挹高風自漢廷，老松猶带昔年青。
留侯高卧衣冠冷，鼻祖重來印劍靈。
鶴和猿吟清徹底，龍蟠虎踞翠爲屏。
真人一笑梅花發，三十六天春不扃。
遊龍虎山贈天師·其二
作者：潘閬
朝代：宋

鐵鞋踏破幾山行，惟此山行越樣清。
顧我塵中一簪紱，任他世上幾公卿。
分安淡泊全真性，身厭輕肥已半生。
漢鼎餘丹今在否，願須匕粒守三彭。
過華山
作者：潘閬
朝代：宋

高愛三峰插太虛，掉頭吟望倒騎馿。
旁人大笑從他笑，終擬移家向此居。
酒泉子
作者：潘閬
朝代：宋

長憶吳山，山上森森吳相廟。廟前江水怒為濤。千古恨猶高。寒鴉日暮鳴還聚。時有陰雲籠殿宇。別來有負謁靈祠。遙奠酒盈卮。
酒泉子
作者：潘閬
朝代：宋

長憶孤山，山在湖心如黛簇。僧房四面向湖開。輕棹去還來。芰荷香噴連雲閣。閣上清聲簷下鐸。別來塵土汙人衣。空役夢魂飛。
酒泉子
作者：潘閬
朝代：宋

長憶西山，靈隱寺前三竺後。冷泉亭上舊曾遊。三伏似清秋。白猿時見攀高樹。長嘯一聲何處去。別來幾向畫闌看。終是欠峰巒。
酒泉子
作者：潘閬
朝代：宋

長憶西湖，湖上春來無限景。吳姬個個是神仙。兢泛木蘭船。樓臺簇簇疑蓬島。野人祗合其中老。別來已是二十年。東望眼將穿。
酒泉子
作者：潘閬
朝代：宋

長憶西湖，盡日憑闌樓上望。三三兩兩釣魚舟。島嶼正清秋。笛聲依約蘆花裡。白鳥成行忽驚起。別來閒整釣魚竿。思入水雲寒。
酒泉子
作者：潘閬
朝代：宋

長憶觀潮，滿郭人爭江上望。來疑滄海盡成空。萬面鼓聲中。弄濤兒向濤頭立。手把紅旗旗不溼。別來幾向夢中看。夢覺尚心寒。
酒泉子
作者：潘閬
朝代：宋

長憶錢塘，不是人寰是天上。萬家掩映翠微間。處處水潺潺。異花四季當窗放。出入分明在屏障。別來隋柳幾經秋。何日得重遊。
酒泉子
作者：潘閬
朝代：宋

長憶錢塘，臨水傍山三百寺。僧房攜杖遍曾遊。閒話覺忘憂。栴檀樓閣雲霞畔。鍾梵清宵徹天漢。別來遙禮祗焚香。便恐是西方。
酒泉子
作者：潘閬
朝代：宋

長憶高峰，峰上塔高塵世外。昔年獨上最高層。月出見觚稜。舉頭咫尺疑天漢。星斗分明在身畔。別來無翼可飛騰。何日得重登。
酒泉子
作者：潘閬
朝代：宋

長憶龍山，日月宮中誰得到。宮中旦暮聽潮聲。臺殿竹風清。門前歲歲生靈草。人採食之多不老。別來已白數莖頭。早晚卻重遊。
金山寺留題
作者：潘閬
朝代：宋

金山碧崔嵬，我泛扁舟來。
虛閣登還下，長廊去得迴。
梵剎絕頂立，僧房八面開。
波濤起蛟蜃，洞穴生風雷。
千載有高松，萬古無纖埃。
葛衣惹秋雲，草履黏蒼苔。
孤城寒角動，片帆暮鐘催。
朗吟成此章，欲返猶徘徊。
金陵禁林有感
作者：潘閬
朝代：宋

六代繁華難重問，此時興廢動吟情。
空流一带秦淮水，朝暮惟聞鳴咽聲。
錢塘秋夕旅舍感懷
作者：潘閬
朝代：宋

永夜不能寐，閒門懶復開。
片心生萬緒，孤枕轉千迴。
敗葉聲如雨，狂風響似雷。
更堪江上笛，歷歷有餘零。
長安道中
作者：潘閬
朝代：宋

游子辭鄉早，高堂親已老。
燕來不東飛，寄書何日到。
闕下留別孫丁二學士歸舊山
作者：潘閬
朝代：宋

名利路萬轍，我來意如何。
紅塵三尺深，中有是非波。
波翻幾潛沒，來者猶更過。
歸去感知淚，永灑青松柯。
離滁陽
作者：潘閬
朝代：宋

長亭黄葉正紛紛，一曲驪歌酒十分。
須信滁陽人有意，滿城來送散參軍。
雪夜有感
作者：潘閬
朝代：宋

大雪擁蓬戶，寒夢不成歸。
孤坐北窗風，飄落辭家衣。
向曉酒力減，背壁燈影微。
誰知游子心，暗逐長空飛。
題思歸鳥
作者：潘閬
朝代：宋

高枝枝上鳥，終日叫思歸。
如斯羽翼全，何不望鄉飛。
題蕭山祇園寺門
作者：潘閬
朝代：宋

門掩多年生綠苔，想師心地似寒灰。
勞心擾擾休來此，我是閒人尚不開。
題資福院石井
作者：潘閬
朝代：宋

炎炎畏日樹將焚，却恨都無一點雲。
强跨蹇馿來得到，皆疑渴殺老參軍。
上李学士
作者：潘阆
朝代：宋

名场欲独立，一念一心寒。白日升天易，明时取仕难。家园半牢落，须发渐衰残。试把平生业，来投作者看。
上李学士
作者：潘阆
朝代：宋

名场欲独立，一念一心寒。
白日昇天易，明时取仕难。
家园半牢落，鬚髮渐衰残。
试把平生业，来投作者看。
与人游会润州金山寺
作者：潘阆
朝代：宋

浮生难会此，此寺绝尘埃。
容易寞言去，等閒争得来。
江声寒若吼，山色翠如堆。
自是忘机者，凭阑不忍迴。
与人游会润州金山寺
作者：潘阆
朝代：宋

浮生难会此，此寺绝尘埃。容易莫言去，等閒争得来。江声寒若吼，山色翠如堆。自是忘机者，凭阑不忍回。
与张覃秀才邺中途次言别
作者：潘阆
朝代：宋

南北各何之，重来宁有期。相将行数里，欲别立多时。野店人烟迥，前村草木衰。只应今夜梦，未苦远分离。
与张覃秀才邺中途次言别
作者：潘阆
朝代：宋

南北各何之，重来宁有期。
相将行数里，欲别立多时。
野店人烟迥，前村草木衰。
祇应今夜梦，未苦远分离。
与道士冯德之话别
作者：潘阆
朝代：宋

一宿山房话别离，慇懃劝我酒盈卮。
更教弟子横琴送，弹彻悲风尽泪垂。
与道士冯德之话别
作者：潘阆
朝代：宋

一宿山房话别离，殷勤劝我酒盈卮。更教弟子横琴送，弹彻悲风尽泪垂。
中秋与柳赞善开宗赞善坦寇学士准宿宋拾遗白宅不见月
作者：潘阆
朝代：宋
体裁：七言绝句

共约中秋来看月，一轮终不见清辉。众人眠后唯孤坐，翻忆无云宿翠微。
中秋无月
作者：潘阆
朝代：宋

西风妒秋月，浮云重叠生。一夕不见光，双目如失明。立恐疾足折，坐觉秋愁抱盈。况当百虫苦，绕阶千万声。
中秋无月
作者：潘阆
朝代：宋

西风妒秋月，浮云重迭生。
一夕不见光，双目如失明。
立恐疾足折，坐觉愁抱盈。
况当百虫苦，遶阶千万声。
中秋月
作者：潘阆
朝代：宋
体裁：七言绝句

待月中秋上古城，迥然光掩别宵明。野人望久翻惆怅，无奈浮云灭又生。
九华山
作者：潘阆
朝代：宋

将齐华岳犹多六，若并巫山又欠三。
好是雨余江上望，白云堆裏泼浓蓝。
九华山
作者：潘阆
朝代：宋

将齐华岳犹多六，若并巫山又欠三。
好是雨余江上望，白云堆里泼浓蓝。
九华山
作者：潘阆
朝代：宋

将齐华岳犹多六，若并巫山又欠三。好是雨馀江上望，白云堆里泼浓蓝。
书璇公房牡丹
作者：潘阆
朝代：宋

寺中闻说牡丹花，多少人争耳傍夸。
潦倒参军来看晚，数枝已谢病僧家。
书璿公房牡丹
作者：潘阆
朝代：宋

寺中闻说牡丹花，多少人争耳傍誇。潦倒参军来看晚，数枝已谢病僧家。
书诗卷末
作者：潘阆
朝代：宋

一卷诗成二十年，昼曾忘食夜忘眠。莫言不及相如赋，谁敢高吟汉帝前。
书诗卷末
作者：潘阆
朝代：宋

一卷诗成二十年，画曾忘食夜忘眠。
莫言不及相如赋，谁敢高吟汉帝前。
到钱塘却寄姑苏太守
作者：潘阆
朝代：宋
体裁：七言绝句

姑苏太守义何长，东泛仙舟已不忘。更借洞庭湖上月，数宵相送到钱塘。
北高峰塔
作者：潘阆
朝代：宋
体裁：五言律诗

北高峰上塔，竟上最高层。尝谓人难到，何当我独登。天香闻不断，海月见微棱。懒下红尘路，重来恐未能。
北高峰塔
作者：潘阆
朝代：宋

北高峰上塔，竟上最高层。
尝谓人难到，何当我独登。
天香闻不断，海月见微稜。
懒下红尘路，重来恐未能。
叙事答所知
作者：潘阆
朝代：宋

久客向天末，唯将鸾鹤羣。
盈亏频叹月，舒卷几怜云。
有志思光国，无才可佐君。
知音时见赠，应达圣朝闻。
叙事答所知
作者：潘阆
朝代：宋

久客向天末，唯将鸾鹤群。
盈亏频叹月，舒卷几怜云。
有志思光国，无才可佐君。
知音时见赠，应达圣朝闻。
叙事答所知
作者：潘阆
朝代：宋

久客向天末，唯将鸾鹤群。盈亏频叹月，舒捲几怜云。有志思光国，无才可佐君。知音时见赠，应达圣朝闻。
叙吟
作者：潘阆
朝代：宋

高吟见太平，不耻老无成。发任茎茎白，诗须字字清。搜疑沧海竭，得恐鬼神惊。此外非关念，人间万事轻。
叙吟
作者：潘阆
朝代：宋

高吟见太平，不耻老无成。
髮任茎茎白，诗须字字清。
搜疑沧海竭，得恐鬼神惊。
此外非关念，人间万事轻。
句
作者：潘阆
朝代：宋

散拽禅师来鞠蹴，乱拖游女上秋千。
句
作者：潘阆
朝代：宋

莫嗟黑发从头白，终见黄河到底清。
句·其一
作者：潘阆
朝代：宋
体裁：句

何须三叫绝，已恨一声多。
句·其一〇
作者：潘阆
朝代：宋

散拽禅师来踘蹴，乱拖游女上秋千。
句·其七
作者：潘阆
朝代：宋
体裁：句

归来遍检登科记，未见连年放弟兄。
句·其三
作者：潘阆
朝代：宋
体裁：句

到底不能成一曲。
句·其二
作者：潘阆
朝代：宋

莫嗟黑髮从头白，终见黄河到底清。
句·其五
作者：潘阆
朝代：宋
体裁：句

滁上相逢俱禁烟。
句·其八
作者：潘阆
朝代：宋

峡口闻猿夜。
句·其六
作者：潘阆
朝代：宋

窥鱼白鸟明残照，抱石幽云点半山。
句·其四
作者：潘阆
朝代：宋
体裁：句

土床安睡稳，纸被转身鸣。
呈钱塘知府薛谏议
作者：潘阆
朝代：宋

再到钱塘眼堑清，骑馿看月又南行。
可怜一片西湖水，不得垂纶老此生。
呈钱塘知府薛谏议
作者：潘阆
朝代：宋

再到钱塘眼暂清，骑驴看月又南行。可怜一片西湖水，不得垂纶老此生。
喜腊雪
作者：潘阆
朝代：宋

久早腊月如夏热，夜来忽降一尺雪。
叫谢上天声应彻，且压瘴气不作孽。
喜腊雪
作者：潘阆
朝代：宋
体裁：古风

久旱腊月如夏热，夜来忽降一尺雪。叫谢上天声应彻，且压瘴气不作孽。
夏
作者：潘阆
朝代：宋

野花成子落，江燕引雏飞。
暗草熏苔径，晴杨拂石矶。
夏
作者：潘阆
朝代：宋

野花成子落，江燕引雏飞。暗草薰苔径，晴杨拂石矶。
夏日宿西禅院
作者：潘阆
朝代：宋
体裁：五言律诗

此地绝炎蒸，深疑到不能。夜凉如有雨，院静若无僧。枕润连云石，窗明照佛灯。浮生多贱骨，时日恐难胜。
孤山寺易从房留师
作者：潘阆
朝代：宋

宝塔孤峰顶，题居积翠中。
四边湖水绕，一径郭门通。
香滴松梢雨，凉生竹簟风。
閒吟与閒坐，此兴与谁同。
孤山寺见从房留题
作者：潘阆
朝代：宋

宝塔孤峰顶，师居积翠中。四边湖水绕，一径郭门通。香滴松梢雨，凉生竹簟风。閒吟与閒坐，此兴与谁同。
孤山寺见从房留题
作者：潘阆
朝代：宋

宝塔孤峰顶，师居积翠中。
四边湖水绕，一迳郭门通。
香滴松梢雨，凉生竹簟风。
閒吟与閒坐，此兴与谁同。
宫词
作者：潘阆
朝代：宋

学画蛾眉独出羣，当时人道便承恩。
年年不见君王面，花落黄昏空掩门。
宫词
作者：潘阆
朝代：宋

学画蛾眉独出群，当时人道便承恩。年年不见君王面，花落黄昏空掩门。
宿灵隠寺
作者：潘阆
朝代：宋
体裁：七言绝句

绕寺千千万万峰，满天风雪打杉松。地炉火暖黄昏睡，更有何人似我慵。
寄会稽仲休山人
作者：潘阆
朝代：宋

近携琴鹤游东越，曾接谈谐气味深。佛意已知师达了，儒书却为俗披寻。稽山有雪寒凝骨，鉴水无风冷彻心。别后相思向谁说，只应霜鬓暗相侵。
寄会稽仲休山人
作者：潘阆
朝代：宋

近携琴鹤游东越，曾接谈谐气味深。
佛意已知师达了，儒书却为俗披寻。
稽山有雪寒凝骨，鑑水无风冷彻心。
别后相思向谁说，祗应霜鬓暗相侵。
寄石隐之
作者：潘阆
朝代：宋

独上危楼返照间，乱鸦群鸟噪回还。故人岁暮在何处，空见千山与万山。
寄石隠之
作者：潘阆
朝代：宋

独上危楼返照间，乱鸦羣鸟噪迴还。
故人岁暮在何处，空见千山与万山。
寄赠柳殿院开授崇仪使赴边上
作者：潘阆
朝代：宋
体裁：七言律诗

从来长见说兵机，今日君恩志岂违。骢马不骑骑铁马，绣衣休挂挂戎衣。雄师已听心皆伏，丑虏将闻魄尽飞。应笑苦吟头白者，二南章句转衰微。
寄陈希夷
作者：潘阆
朝代：宋
体裁：五言律诗

不信先生语，刚来帝里游。清宵无好梦，白日有閒愁。世态既如此，壮心应已休。求归归未得，吟上水边楼。
寓泊浙江寄汉阳孙迈郎中
作者：潘阆
朝代：宋

维扬相别后，十载浙江居。
气概贫犹在，颠狂老渐疏。
已凭天柱客，曾寄汉阳书。
近见人来说，才华患有余。
寓泊浙江寄汉阳孙迈郎中
作者：潘阆
朝代：宋

维扬相别后，十载浙江居。气概贫犹在，颠狂老渐疏。已凭天柱客，曾寄汉阳书。近见人来说，才华患有馀。
岁暮自桐庐归钱塘晚泊渔浦
作者：潘阆
朝代：宋

久客见华发，孤棹桐庐归。新月无朗照，落日有馀晖。渔浦风水急，龙山烟火微。时闻沙上雁，一一背人飞。
岁暮自桐庐归钱塘晚泊渔浦
作者：潘阆
朝代：宋

久客见华发，孤櫂桐庐归。
新月无朗照，落日有余晖。
渔浦风水急，龙山烟火微。
时闻沙上雁，一一背人飞。
岁暮自桐庐归钱塘晚泊渔浦
作者：潘阆
朝代：宋

久客见华髮，孤棹桐庐归。
新月无朗照，落日有余晖。
渔浦风水急，龙山烟火微。
时闻沙上雁，一一背人飞。
忆贾阆仙
作者：潘阆
朝代：宋
体裁：五言律诗

风雅道何玄，高吟忆阆仙。人虽终百岁，君合寿千年。骨已西埋蜀，魂应北入燕。不知天地内，谁为读遗编。
忆馀杭十首
作者：潘阆
朝代：宋

长忆钱塘，不是人寰是天上，万家掩映翠微间。处处水潺潺。异花四季当窗放，出入分明在屏障。别来隋柳几经秋，何日得重游。长忆钱塘，临水傍山三百寺，僧房携杖遍曾游。閒话觉忘忧。栴檀楼阁云霞畔，钟梵清宵彻天汉。别来遥礼只焚香，便恐是西方。长忆西湖，湖上春来无限景，吴姬个个是神仙。竞泛木兰船。楼台簇簇疑蓬岛，野人只合其中老。别来已是二十年，东望眼将穿。长忆西湖，尽日凭阑楼上望，三三两两钓鱼舟。岛屿正清秋。笛声依约芦花里，白鸟成行忽惊起。别来闲整钓鱼竿，思入水云寒。长忆孤山，山在湖心如黛簇，僧房四面向湖开。轻棹去还来。芰荷香喷连云阁，阁上清声檐下铎。别来尘土污人衣，空役梦魂飞。长忆西山，灵隐寺前三竺后，冷泉亭上旧曾游。三伏似清秋。白猿时见攀高树，长啸一声何处去。别来几向画阑看，终是欠峰峦。长忆高峰，峰上塔高尘世外，昔年独上最高层。月出见觚棱。举头咫尺疑天汉，星斗分明在身畔。别来无翼可飞腾，何日得重登。长忆吴山，山上森森吴相庙，庙前江水怒为涛。千古恨犹高。寒鸦日暮鸣还聚，时有阴云笼殿宇。别来有负谒灵祠，遥奠酒盈卮。长忆龙山，日月宫中谁得到，宫中旦暮听潮声。台殿竹风清。门前岁岁生灵草，人采食之多不老。别来已白数茎头，早晚却重游。长忆观潮，满郭人争江上望，来疑沧海尽成空。万面鼓声中。弄涛儿向涛头立，手把红旗旗不湿。别来几向梦中看，梦觉尚心寒。
忆馀杭十首·其一
作者：潘阆
朝代：宋

长忆钱塘，不是人寰是天上，万家掩映翠微间。处处水潺潺。异花四季当窗放，出入分明在屏障。别来隋柳几经秋，何日得重游。
忆馀杭十首·其七
作者：潘阆
朝代：宋

长忆高峰，峰上塔高尘世外，昔年独上最高层。月出见觚棱。举头咫尺疑天汉，星斗分明在身畔。别来无翼可飞腾，何日得重登。
忆馀杭十首·其三
作者：潘阆
朝代：宋

长忆西湖，湖上春来无限景，吴姬个个是神仙。竞泛木兰船。楼台簇簇疑蓬岛，野人只合其中老。别来已是二十年，东望眼将穿。
忆馀杭十首·其九
作者：潘阆
朝代：宋

长忆龙山，日月宫中谁得到，宫中旦暮听潮声。台殿竹风清。门前岁岁生灵草，人采食之多不老。别来已白数茎头，早晚却重游。
忆馀杭十首·其二
作者：潘阆
朝代：宋

长忆钱塘，临水傍山三百寺，僧房携杖遍曾游。閒话觉忘忧。栴檀楼阁云霞畔，钟梵清宵彻天汉。别来遥礼只焚香，便恐是西方。
忆馀杭十首·其五
作者：潘阆
朝代：宋

长忆孤山，山在湖心如黛簇，僧房四面向湖开。轻棹去还来。芰荷香喷连云阁，阁上清声檐下铎。别来尘土污人衣，空役梦魂飞。
忆馀杭十首·其五
作者：潘阆
朝代：宋
体裁：词

长忆孤山，山在湖心如黛簇，僧房四面向湖开。轻棹去还来。芰荷香细连云阁，阁上清声檐下铎。别来尘土污人衣，空役梦魂飞。
忆馀杭十首·其八
作者：潘阆
朝代：宋

长忆吴山，山上森森吴相庙，庙前江水怒为涛。千古恨犹高。寒鸦日暮鸣还聚，时有阴云笼殿宇。别来有负谒灵祠，遥奠酒盈卮。
忆馀杭十首·其六
作者：潘阆
朝代：宋

长忆西山，灵隐寺前三竺后，冷泉亭上旧曾游。三伏似清秋。白猿时见攀高树，长啸一声何处去。别来几向画阑看，终是欠峰峦。
忆馀杭十首·其六
作者：潘阆
朝代：宋
体裁：词

长忆西湖，灵隐寺前三竺后，冷泉亭上旧曾游。三伏似清秋。白猿时见攀高树，长啸一声何处去。别来几向画图看，终是欠峰峦。